#2131: Beri Makan Kucing dengan Daging Korban

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri dan Selamat Hari Raya Aidiladha. Saya ingin bertanya tentang daging korban. Saya menerima daging korban daripada jiran. Tetapi saya tak makan daging merah (lembu/kambing/biri-biri) kerana beberapa faktor. Soalan saya, bolehkah saya gunakan daging korban ini untuk makanan kucing saya kerana kucing saya makan daging mentah? Mohon pencerahan. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
فَكُلُوا مِنْهَا وَأَطْعِمُوا الْبَائِسَ الْفَقِيرَ
Maksudnya:

“Dengan yang demikian makanlah kamu dari (daging) binatang-binatang korban itu dan berilah makan kepada orang yang susah, yang fakir miskin.”
(Surah al-Hajj: 28)
Dr. Wahbah al-Zuhaili ketika menafsirkan ayat di atas menyatakan, maka sebutlah nama Allah SWT atas sembelihan-sembelihan tersebut, makanlah sebahagian daripadanya, dan gunakan sebahagian yang lain untuk memberi makan kepada kepada orang yang mengalami kesusahan dan kefakiran. Perintah untuk ikut memakan daging haiwan sembelihan itu kerana masyarakat jahiliyyah menghindarkan daripada memakan haiwan korban mereka. (Lihat
al-Tafsir al-Munir,
9/186).
Seterusnya, cara pengagihan daging korban boleh dibahagikan kepada beberapa cara, di antaranya:
Disunatkan bagi orang yang melakukan korban untuk memakan 1/3 daripada daging korban tersebut (mengambilnya) dan menyedekahkan 2/3 daripada bakinya kepada golongan fakir miskin.
Atau, orang yang melakukan korban boleh mengambil 1/3 daripada daging korban, mengagihkan 1/3 daripadanya kepada golongan fakir miskin, dan 1/3 lagi daripadanya diberikan sebagai hadiah kepada golongan kaya atau selainnya — seperti saudara-mara atau jiran-tetangga. Akan tetapi jika dia menyedekahkan 2/3 daripadanya kepada golongan fakir miskin adalah lebih baik (afdhal). Dan diharuskan juga untuk dia mengagihkan kadar daging korban yang disedekahkan itu kepada seorang miskin.
Namun cara yang paling baik (afdhal) ialah, seseorang yang melakukan korban tersebut menyedekahkan keseluruhan daripada daging korban dan memakan sedikit sahaja daripadanya sebagai sekadar mengambil berkat. Hal ini kerana perbuatan menyedekahkan keseluruhan daging tersebut adalah lebih dekat dengan sifat taqwa kepada Allah SWT dan menjauhkan diri daripada sikap mementingkan diri sendiri. Manakala, memakan sedikit daripada daging tersebut pula sebagai beramal dengan zahir ayat al-Quran dan mengikut sunnah yang dilakukan oleh Nabi SAW.
Kemudian, jika haiwan korban tersebut merupakan korban nazar atau korban wajib yang telah ditentukan, maka dia tidak boleh memakan sebahagian daripada dagingnya sebagaimana
al-Hady
 (الهَدْيُ) yang dinazarkan dan wajib menyedekahkan kesemua daging korban tersebut kepada golongan fakir miskin. Jika sekiranya seseorang itu telah memakan daripadanya, hendaklah dia mengeluarkan sejumlah wang mengikut kadar yang telah dimakannya tersebut. Selain itu, tidak perlu untuk dia menyembelih lagi haiwan yang lain sebagai ganti kepada bahagian yang telah dimakan tersebut.  (Lihat
al-Mu‘tamad fi al-Fiqh al-Syafi‘i
, 2/484-485).
Secara umumnya para ulama membezakan antara golongan fakir dan golongan kaya berkenaan hukum daging yang diberikan kepada mereka. Dr. Nidhal Sultan menyebutkan, orang kaya yang diberikan daging korban sebagai hadiah, tidak boleh untuk menjualnya, kerana ia diberikan kepada mereka dalam bentuk sebagai makanan (untuk dimakan), bukannya sebagai hak milik. Adapun orang miskin, mereka boleh menjual apa-apa yang mereka kumpulkan daripada daging dan kulit korban. Hal ini kerana ia diberikan kepada mereka sebagai hak milik.
[1]
Begitu juga Syeikh Abd al-Rahman Ba ‘Alawi turut menyebutkan, bagi golongan fakir, (dibenarkan) membelanjakan bahagian korban yang diterimanya walaupun seperti menjual barang diterima kerana telah menjadi miliknya. Berbeza dengan golongan kaya, maka tidak dibenarkan untuk melakukan perkara seperti menjualnya, namun dia boleh menggunakan bahagian korban yang diberikan itu dengan cara dimakan, disedekah, menjamu tetamu walaupun mereka kaya. Ini kerana, kedudukannya adalah seperti orang yang melakukan korban.” (Lihat
Bughyah al-Mustarsyidin,
hlm. 319).
Kesimpulannya
Oleh itu, berbalik kepada soalan yang diajukan,
kami berpendapat tidak mengapa untuk seseorang yang diberikan daging korban untuk memberi daging korban itu kepada haiwan peliharaannya seperti kucing sebagai makanan.
 Hal ini kerana daging korban yang diberikan itu, sudah menjadi miliknya. Jika dia dalam kalangan golongan kaya, dia boleh melakukan apa sahaja dengan daging tersebut seperti memakannya, menjamu orang makan dan seumpamanya melainkan menjualnya. Namun, jika termasuk dalam golongan fakir, dia boleh menjual daging korban tersebut kerana mungkin dengan itu, mereka dapat membeli keperluan lain yang boleh meringankan beban dan tanggungan mereka seperti beras, susu anak, bahan asas memasak dan sebagainya.
Sekalipun begitu, kami berpendapat sebaik-baiknya atau adalah lebih baik menggunakan daging korban yang diberikan itu — meskipun dia tidak memakannya — untuk menjamu orang lain seperti ahli keluarga, sahabat handai, jiran tetangga dan lain-lain makan. Mudah-mudahan ada keberkatan di situ, di samping mengeratkan lagi hubungan kekeluargaan dan ukhuwwah sesama insan.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]
 Lihat

https://www.aliftaa.jo/Article.aspx?ArticleId=307
. Diakses pada 4 Julai 2023.
Bertarikh: 7 Julai 2023 bersamaan 18 Zulhijjah 1444 H


#2132: Terlanjur Cash-out eBeliaRahmah; Apakah Penyelesaiannya?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Ramai yang terlepas pandang berkenaan hukum
cash-out
 kredit eBeliaRahmah, dan segelintir daripada mereka yang kurang berkemampuan telah menggunakan duit
cash-out
 tersebut untuk membeli barangan keperluan.
Persoalannya, adakah hukumnya masih haram? Dan jika ya, apakah cara untuk menebus kesalahan tersebut. Mohon pencerahan.

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Kami mulakan dengan firman Allah SWT:
وَتَعَاوَنُوا عَلَى الْبِرِّ وَالتَّقْوَىٰ ۖ وَلَا تَعَاوَنُوا عَلَى الْإِثْمِ وَالْعُدْوَانِ
Maksudnya:
“Dan hendaklah kamu bertolong-tolongan untuk membuat kebajikan dan bertaqwa, dan janganlah kamu bertolong-tolongan pada melakukan dosa (maksiat) dan pencerobohan.”
(Surah al-Ma’idah: 2)
Syeikh al-Sobuni ketika menafsirkan ayat di atas mengatakan, bertolong-tolonganlah dalam perkara kebaikan dan kebajikan dan meninggalkan kemungkaran serta (bertolong-tolonganlah dalam) perkara yang membawa ketaatan kepada Allah SWT. (Lihat
Sofwah al-Tafasir
,

1/301)
Dan apa-apa bentuk sumbangan ataupun sedekah yang ikhlas kerana Allah SWT merupakan salah satu bentuk kebajikan yang disertakan taqwa padanya.
Oleh kerana telah sampai ke meja saya isu berkaitan eBeliaRahmah ini, dan sebahagian penerima telah terlanjur melanggar syarat-syarat yang telah ditetapkan pihak kerajaan berkenaan tatacara penggunaan kredit tersebut tanpa sedar, maka saya tergerak untuk memberikan sedikit cadangan terlebih dahulu kepada pihak kerajaan agar melihat dan merujuk semula terma dan syarat yang ditetapkan kepada setiap penerima kredit eBeliaRahmah tersebut atau apa-apa sumbangan yang akan diberikan pada masa-masa yang akan datang.
Hal ini kerana, ramai daripada penerima sumbangan di luar sana dari kalangan penuntut di universiti yang sedang melanjutkan pengajian dan pastinya memerlukan sejumlah wang tertentu untuk menampung apa-apa keperluan mereka, sama ada yang terkait dengan pengajian mereka ataupun terkait dengan keperluan seharian mereka.
Umumnya, mereka yang masih melanjutkan pengajian di peringkat ini tidak mempunyai sumber kewangan tersendiri kecuali sebahagian kecil sahaja daripada mereka. Oleh yang demikian, pihak kerajaan perlu bersikap prihatin dan cakna terhadap keadaan mereka, sementelahan pula dalam keadaan kegawatan ekonomi yang mengakibatkan kenaikan harga barangan, yang memerlukan mereka untuk menggunakan sumbangan tersebut dalam bentuk wang tunai.
Ingatlah bahawa jawatan yang diperoleh merupakan amanah yang besar dan perlu dipikul sebaiknya bagi tujuan membantu rakyat dan menstabilkan pentadbiran serta ekonomi negara. Diriwayatkan daripada Abu Zarr R.A ketika mana dia meminta kepada Rasulullah SAW melantiknya memegang suatu jawatan, lalu Rasulullah SAW bersabda kepadanya:
يَا أَبَا ذَرٍّ! إِنَّك ضَعِيفٌ، وَإِنَّهَا أَمَانَةٌ، وَإِنَّهَا يَوْمَ الْقِيَامَةِ خِزْيٌ وَنَدَامَةٌ، إِلَّا مَنْ أَخَذَهَا بِحَقِّهَا وَأَدَّى الَّذِي عَلَيْهِ فِيهَا
Maksudnya:
“Wahai Abu Zarr! Sesungguhnya engkau ini lemah, sedangkan jawatan itu adalah amanah. Ia pada hari akhirat nanti adalah kerugian dan penyesalan, kecuali sesiapa yang mengambilnya dengan kelayakan dan menunaikan apa yang menjadi tuntutannya.”
Riwayat al-Bukhari (1825)
Antara contoh terdekat bantuan pihak kerajaan kepada rakyat adalah eBeliaRahmah yang ditumpukan kepada golongan penuntut ilmu di universiti. Akan tetapi, alangkah baiknya sekiranya terma dan syarat yang ditetapkan tidak mengehadkan kepada para penerima, tempat dan cara penggunaannya. Hal ini kerana sebahagian tempat tidak mempunyai kemudahan untuk penggunaan
Touch ‘n Go eWallet
,

sedangkan di sana terdapat keperluan bagi para penerima untuk menggunakan sumbangan kredit tersebut. Kami yakin, kerajaan yang cakna dan prihatin terhadap keadaan rakyat akan sentiasa didoakan kepada mereka kebaikan.
Perihal mendoakan kebaikan buat pemimpin pula, ia merupakan tuntutan agama agar urusan mereka dalam mentadbir dipermudahkan.
Diriwayatkan daripada Tamim al-Dari R.A bahawa Rasulullah SAW bersabda:
الدِّينُ النَّصِيحَةُ. قُلْنَا: لِمَنْ؟ قَالَ: لِلَّهِ وَلِكِتَابِهِ وَلِرَسُولِهِ وَلِأَئِمَّةِ الْمُسْلِمِينَ وَعَامَّتِهِمْ
Maksudnya:
“Agama itu (menginginkan pengikutnya) nasihat (berbuat kebaikan). Lalu kami bertanya: ‘Bagi siapa (kebaikan itu)?’, kata Baginda: ‘Bagi Allah, bagi kitab-Nya, bagi Rasul-Nya, bagi pemimpin-pemimpin orang islam, dan bagi umum orang islam’.”
Riwayat Muslim (55)
Imam al-Nawawi menukilkan pandangan al-Khattabi bahawa antara maksud nasihat (berbuat kebaikan) bagi pemimpin adalah didoakan bagi mereka kebaikan. (Lihat
al-Minhaj Syarh Shahih Muslim
, 1/144)
Syeikh Abdullah bin Baz ada mengatakan bahawa termasuk dalam nasihat (berbuat kebaikan) bagi pemimpin adalah mendoakan mereka agar diberi taufik, hidayah, niat dan perbuatan yang baik, serta teman pembimbing yang baik.” (Lihat
Majmu‘ Fatawa Ibn Baz
, 8/209)
Imam al-Barbahari menyebutkan bahawa, apabila kita melihat seseorang mendoakan keburukan bagi pemimpin, ketahuilah (secara umum) dia adalah seorang yang mengikut hawa nafsu. Sebaliknya, jika kita melihat seseorang mendoakan kebaikan buat pemimpin, ketahuilah dia adalah seorang yang berpegang kepada sunnah,
In shaa Allah
. (Lihat
Syarh al-Sunnah
, hlm. 113)
Kembali kepada persoalan di atas yang menjadi isu utama berkenaan terlanjur
cash-out
 eBeliaRahmah, kesilapan mereka ini dimaafkan. Hal ini kerana, kesalahan yang telah terlanjur dilakukan oleh seseorang sebelum sampai padanya bahawa perbuatan tersebut adalah salah, maka perbuatan mereka dimaafkan. Ini sebagaimana yang diriwayatkan daripada Ibn ‘Abbas R.Anhuma bahawa Rasulullah SAW bersabda:
إِنَّ اللَّهَ قَدْ تَجَاوَزَ عَنْ أُمَّتِي الْخَطَأَ، وَالنِّسْيَانَ، وَمَا اسْتُكْرِهُوا عَلَيْهِ
Maksudnya
: “
Sesungguhnya Allah mengampunkan bagi umatku akan kesilapan, lupa dan apa yang dipaksakan ke atasnya
.”
Riwayat Ibn Majah (2043)
Antara inisiatif lain bagi mereka yang telah terlanjur
cash-out
 kredit eBeliaRahmah tersebut adalah:
Mengganti semula jumlah kredit yang telah dikeluarkan dengan memasukkan jumlah tersebut ke dalam 3 aplikasi yang dibenarkan;
Boost
,
Setel
 dan
Touch ‘n Go eWallet
.
Oleh kerana wang gantian tersebut tidak lagi termasuk di dalam kredit  eBeliaRahmah yang akan luput secara automatik selepas 31 Ogos 2023, penerima boleh cuba membelanjakan jumlah yang berbaki tersebut sebelum tempoh tamat bagi mengelakkan daripada penerima membelanjakan harta yang bukan milik mereka.
Hal ini kerana pihak kerajaan telah menyatakan bahawa kredit tersebut hanya boleh guna sehingga tempoh tertentu, selepas daripada tempoh tersebut, maka hak pemilikan tersebut akan kembali kepada kerajaan.
Bagi mereka yang terlanjur menggunakannya selepas
cash-out
, bertaubat dan mohonlah keampunan daripada Allah SWT, kemudian berazam untuk tidak berterusan menggunakan wang tersebut dengan cara yang tidak dibenarkan oleh kerajaan.
Nasihat kami, sebaiknya sebelum kita melakukan apa jua bentuk muamalat yang melibatkan dua pihak, fahami dan teliti dengan baik terlebih dahulu terma dan syarat yang telah ditetapkan, sebelum bersetuju dengan kontrak tersebut.
Kami doakan semoga negara kita mampu ke arah
baldatun tayyibah
. Mari kita sama-sama menadah tangan dan berdoa:
اللَّهُمَّ آمِنَّا فِي أَوْطَانِنَا، اللَّهُمَّ اصْلِحْ وُلَاةَ أُمُورِنَا وَوَفِّقْهُمْ لِمَا تُحِبُّهُ وَتَرْضَاهُ، اللَّهُمَّ اجْعَلْ هَذَا الْبَلَدَ آمِنًاً مُطْمَئِنًّاً سَخَاءً رَخَاءً وَسَائِرَ بِلَادِ الْمُسْلِمِينَ، اللَّهُمَّ وَلِّي عَلَى الْمُسْلِمِينَ خِيَارَهُمْ، اللَّهُمَّ وَلِّي عَلَيْنَا خِيَارَنَا
Maksudnya:
“Ya Allah berikanlah kami keamanan di negara kami. Ya Allah perbaikilah pemimpin kami dan anugerahkan kepada mereka kejayaan dalam perkara yang Engkau sukai dan redhai. Ya Allah jadikanlah negara ini dan negara islam lain aman, tenteram, dermawan, makmur. Ya Allah Engkau kurniakanlah pemimpin daripada yang terbaik di kalangan kami.”
Wallahu a‘lam
Bertarikh: 7 Julai 2023 bersamaan 18 Zulhijjah 1444 H


#2133: Abang Menyekat Harta Adik yang Telah Baligh

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Apakah hukum seorang abang menyekat pengeluaran harta adik beradiknya sendiri yang sudah baligh? Adakah dibolehkan walhal adik beradiknya tidak redha?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Pertamanya, perlu diketahui bahawa antara orang yang termasuk di dalam senarai wali yang menggantikan bapanya dan datuknya selepas pemergian mereka dalam membimbing dan memelihara keluarga adalah orang yang menerima wasiat atau qadhi. Hak perwalian ini disebutkan oleh ulama’ sebagai
wilayah
(الوِلَايَةُ), dan ia secara umumnya terbahagi kepada dua:
Wilayah al-Nafs
 (وِلَايَةُ النَفْسِ): Kekuasaan atas urusan anak di bawah umur atau seumpamanya, yang berkaitan dengan dirinya dan nyawanya. Sebagai contoh: perkahwinan, pendidikan, perubatan, pekerjaan, dan seumpamanya. Dan ini meliputi penguatkuasaan sesuatu perkara ke atas mereka sama ada mereka ingin atau enggan. (Lihat
al-Mausu‘ah al-Fiqhiyyah al-Kuwaitiyyah
, 45/168)
Wilayah al-Mal
(وِلَايَةُ المَالِ): Kekuasaan seseorang ke atas harta orang lain. Sebagai contoh: Kekuasaan bapa atau datuk ke atas harta anak cucu mereka yang masuh kecil. (Lihat
al-Mausu‘ah al-Fiqhiyyah al-Kuwaitiyyah
, 45/156)
Manakala bagi abang, tidak termasuk di kalangan wali yang telah ditetapkan oleh syara‘ kecuali jika bapa atau datuknya mewasiatkan kepadanya untuk mengambil tanggungjawab membimbing dan memelihara keluarga.
Syeikh al-Islam Zakariyya al-Ansari mengatakan bahawa ibu dan kaum kerabat terkeluar daripada senarai mereka yang diberikan hak perwalian kecuali jika disertakan dengan wasiat. Imam al-Bujairi ketika mensyarahkan maksud ‘kaum kerabat’ tersebut dengan mengatakan, mereka adalah abang dan pakcik atau selain mereka. (Lihat
Hashiyah al-Bujairimi
, 2/442)
Bahkan, hak perwalian yang diberikan oleh syara‘ kepada bapa, datuk dan selain mereka hanyalah pada tempoh anak tersebut belum mencapai usia
mumayyiz
(tahu membezakan yang baik dan yang buruk). Dr Wahbah al-Zuhaili telah membahagikan
al-ahliyyah
 (keahlian dalam melakukan sesuatu) kepada beberapa fasa, antaranya:
Fasa
Mumayyiz
: Fasa ini bermula daripada masuknya usia 7 tahun sehingga anak tersebut akil baligh dan berakal (mampu berfikir), ketika mana dia mampu membezakan antara baik dan buruk, yang memberi manfaat dan memberi mudharat, dan dapat memahami perbualan secara umumnya.
Fasa Baligh: Ia bermula daripada akil baligh sehingga mencapai usia
al-Rushd
(matang). Para ulama’ bersepakat bahawa mereka telah dipertanggungjawab dengan kesemua taklifan syara‘.
Fasa
al-Rushd
(matang): Fasa ini merupakan tahap
al-ahliyyah
 yang paling sempurna. (Lihat
al-Fiqh al-islami wa Adillatuhu
, 4/2968-2970)
Al-Khatib al-Syirbini menyifatkan mereka yang mencapai fasa
al-Rushd
(matang) ini adalah mereka yang telah baligh, baik agamanya dan pandai menguruskan hartanya. (Lihat
Mughni al-Muhtaj
,
2/332)
Sekiranya adik beradik tersebut belum mencapai fasa
mumayyiz
, maka tindakan mereka membuat pengeluaran harta dengan sendiri bagi sebarang tujuan muamalat adalah tidak sah. Seorang abang perlu memberitahu bapanya atau datuknya, atau mendapatkan keizinan daripada mereka untuk menghalang perbuatan tersebut agar adik beradiknya tidak tersilap menggunakan harta mereka.
Ini berdasarkan firman Allah SWT:
وَلَا تُؤْتُوا السُّفَهَاءَ أَمْوَالَكُمُ الَّتِي جَعَلَ اللَّهُ لَكُمْ قِيَامًا وَارْزُقُوهُمْ فِيهَا وَاكْسُوهُمْ وَقُولُوا لَهُمْ قَوْلًا مَّعْرُوفًا
Maksudnya: “
Dan janganlah kamu berikan (serahkan) kepada orang-orang yang belum sempurna akalnya akan harta (mereka yang ada dalam jagaan) kamu, (harta) yang Allah telah menjadikannya untuk kamu semua sebagai asas pembangunan kehidupan kamu; dan berilah mereka belanja dan pakaian dari pendapatan hartanya (yang kamu niagakan), dan juga berkatalah kepada mereka dengan kata-kata yang baik.
”
(Surah al-Nisa’: 5)
Imam al-Qurtubi menafsirkan ayat ini menjelaskan bahawa tidak diharuskan memberikan harta kepada golongan
safih
(orang yang tidak mampu menguruskan harta) dan juga mereka yang masih belum
baligh
(kanak-kanak). (Lihat
al-Jami‘ li Ahkam al-Quran
, 5/27)
Manakala, pada ketika adik beradik tersebut telah mencapai fasa baligh atau
al-rushd
, maka abang tersebut tidak mempunyai hak untuk menghalang mereka daripada mengeluarkan harta mereka bagi tujuan muamalat. Allah SWT telah berfirman pada ayat berikutnya:
وَابْتَلُوا الْيَتَامَىٰ حَتَّىٰ إِذَا بَلَغُوا النِّكَاحَ فَإِنْ آنَسْتُم مِّنْهُمْ رُشْدًا فَادْفَعُوا إِلَيْهِمْ أَمْوَالَهُمْ ۖ
Maksudnya:
 “
Dan ujilah anak-anak yatim itu (sebelum baligh) sehingga mereka cukup umur (dewasa). Kemudian jika kamu nampak dari keadaan mereka matang (tanda-tanda yang menunjukkan bahawa mereka telah cerdik dan berkebolehan menjaga hartanya), maka serahkanlah kepada mereka hartanya
.”
(Surah al-Nisa’:6)
Imam Ibn Kathir ketika menafsirkan ayat (فَإِنْ آنَسْتُم مِّنْهُمْ رُشْدًا فَادْفَعُوا إِلَيْهِمْ أَمْوَالَهُمْ), beliau menukilkan kalam Sa‘id bin Jubair, katanya: “Yakni, baik kefahaman agama mereka dan berkebolehan memelihara harta.” Beginilah yang diriwayatkan daripada Ibn ‘Abbas, al-Hasan al-Basri, dan ramai lagi ulama’ lain. Dan beginilah pandangan para fuqaha’ apabila seorang kanak-kanak itu baik pemahaman agamanya dan mampu memelihara harta, maka diberikan kepada mereka harta mereka yang dahulunya di bawah penjagaan walinya dengan cara yang betul. (Lihat
Tafsir al-Quran al-‘Azim
, 2/189)
Kesimpulan
Berdasarkan perbahasan yang kami bawakan, kami katakan bahawa seorang abang tidak mempunyai hak untuk menghalang adik beradiknya yang telah baligh daripada menggunakan harta milik mereka. Hal ini kerana apa yang merupakan milik mereka adalah hak mutlak mereka setelah baligh, tiada sesiapa yang boleh menggunakannya melainkan dengan redha dan keizinan daripada mereka.
Dalam situasi adik beradik tersebut belum mencapai usia baligh atau belum mampu menguruskan harta dengan baik, bapa dan datuk adalah orang yang bertanggungjawab memelihara dan menguruskan harta anak cucu mereka dengan cara yang dibenarkan oleh syara‘. Manakala abang tersebut perlu mendapatkan wasiat amanah daripada bapa atau datuknya dahulu sebelum dia memiliki hak untuk menghalang adik beradiknya daripada tersilap menguruskan harta mereka.
Wallahu a‘lam
Bertarikh: 7 Julai 2023 bersamaan 18 Zulhijjah 1444 H


#2134: Mendirikan Solat Sunat Witir 3 Rakaat Satu Salam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’, saya ingin bertanya, boleh ke kalau kita melakukan solat witir 3 rakaat terus dan apakah  lafaz niat tersebut ? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Solat witir ialah sunat
muakkad
.  Ia dinamakan demikian kerana ditamatkan dengan satu rakaat, dan berbeza dengan solat yang lain. (Lihat
al-Fiqh al-Manhaji
, 1/215)
 Hal ini berdasarkan hadith, daripada Ali R.A, katanya:
إنَّ الْوِتْرَ لَيْسَ بِحَتْمٍ كَصَلاَتِكُمُ الْمَكْتُوبَةِ وَلَكِنْ سَنَّ رَسُولُ اللَّهِ صَلَّى اللهُ عَلَيْهِ وَسَلَّمَ
Maksudnya
: “
Solat witir tidaklah wajib seperti solat yang difardhukan atas kamu, tetapi Rasulullah SAW melakukannya
.”
Riwayat al-Tirmizi (453)
Hadith yang lain pula, Rasulullah SAW bersabda:
يَا أَهْلَ الْقُرْآنِ أَوْتِرُوا فَإِنَّ اللَّهَ وِتْرٌ يُحِبُّ الْوِتْرَ
Maksudnya:
 “
Wahai orang yang beramal dengan al-Quran! Hendaklah kamu melakukan solat Witir, sesungguhnya Allah itu bersifat witir dan dia menyukainya
.”
Riwayat Abu Daud (1416)
Imam al-Nawawi menyebutkan, solat witir adalah sunat di sisi ulama dalam kalangan mazhab Syafi‘i tanpa khilaf. Bilangan rakaatnya yang paling sedikit ialah sebanyak satu rakaat. Manakala tahap kesempurnaannya yang paling rendah adalah dengan melakukannya sebanyak tiga rakaat, dan tahap yang lebih sempurna daripada itu pula adalah dengan mendirikannya sebanyak lima rakaat, kemudian dengan mendirikannya sebanyak tujuh rakaat, kemudian dengan mendirikannya sebanyak sembilan rakaat, kemudian dengan mendirikannya sebanyak sebelas rakaat. Inilah bilangan rakaatnya yang paling banyak menurut pendapat masyhur dalam mazhab Syafi‘i dan pendapat yang diputuskan oleh pengarang
al-Muhazzab
 serta ramai ulama dalam kalangan mazhab Syafi‘i. (Lihat
al-Majmu‘ Syarh al-Muhazzab
, 4/12)
Menjawab bagi persoalan di atas, kami nyatakan disini dibolehkan melaksanakan solat witir 3 rakaat dengan satu salam.  Ini merupakan pandangan dari mazhab Hanafi. Al -Kasani menukilkan  bahawa para ashab  dari mazhab hanafi berkata : solat witir adalah tiga rakaat dengan satu dalam. Beliau menukilkan lagi bahawa Hasan al-Basri menyatakan : Orang Muslim telah bersepakat bahawa solat witir tiga rakaat dan tiada salam melainkan pada pengakhirannya (Lihat
Bada’ al-Sanai’
, 1/271-272).
Diriwayat daripada Aisyah R.Anha, beliau berkata:
كانَ لا يسلِّمُ في رَكعتيِ الوترِ
Maksudnya
: “
Baginda SAW tidak memberi salam pada dua rakaat witir
.”
Riwayat Malik dalam
al-Muwatta’
 daripada riwayat Muhammad bin al-Hasan (1/96); Riwayat al-Tabarani dalam
al-Ausat
 (6/375)
Namun, kami berpandangan adalah lebih baik sekiranya dilakukan solat witir dengan dua salam. Ini berdasarkan apa yang telah diriwayatkan oleh Ibn Umar R.Anhuma, beliau berkata:
كَانَ يُسَلِّمُ بَيْنَ الرَّكْعَةِ وَالرَّكْعَتَيْنِ فِي الْوِتْرِ، حَتَّى يَأْمُرَ بِبَعْضِ حَاجَتِهِ

Maksudnya
:
Baginda S.A.W memberikan salam di antara satu rakaat dan dua rakaat ketika solat witir, sehingga baginda mengarahkan kepada sebahagian keperluannya
.
Riwayat al-Bukhari (991)
Al-Mahamili Dalam kitabnya al-Lubab menyatakan : solat  witir ada 9 cara salah satunya adalah melakukannya 3 rakaat dan dipisahkan dengan salam pada rakaat yang kedua. (Lihat
al-Lubab
,Hlm.136)
Imam Al-Suyuthi Rahimahullah juga berkata : memisahkan solat witir adalah lebih afdhal berbanding menyambungkannya (melakukan dengan satu salam). (Lihat
Al-Asybah wal-Nazhair, Al-Suyuthi,
Hlm. 271)
.
Justeru kami katakan di sini bahawa melakukan witir dengan dua salam adalah lebih afdhal kerana lebih banyak sesuatu perbuatan yang dilakukan maka lebih banyak  fadhilatnya.
Berkaitan dengan niat pula kami katakan  niat itu tempatnya di dalam hati secara sepakat para ulama. Justeru, tidaklah cukup untuk sekadar melafazkannya sedangkan hatinya lalai daripadanya, dan hal ini adalah terpakai pada seluruh bab (ibadah). Namun,
talaffuz
 atau melafazkan niat, jumhur fuqaha dalam kalangan ulama mazhab Hanafi, Syafi‘i, Hanbali bahawa perbuatan talaffuz atau melafazkan niat ini adalah digalakkan (sunat). Hal ini adalah untuk mengingatkan lisan hati, lalu menjadilah ia niat yang dihadirkan secara hakiki.[2]
Cara Melafazkan Niat Solat Witir
Lafaz solat Sunat Witir tiga rakaat satu salam
أُصَلِّى سُنَّةَ الوِتْرِ ثَلَاثَ رَكْعَاتٍ إَمَامًا/مَأْمُومًا  لِلَّهِ تَعَالَى
Maksudnya :
“
Sahaja aku sembahyang sunat witir 3 rakaat (Imam/ mengikut imam) kerana Allah Taala.”
Lafaz Niat Solat Witir dua Salam
Lafaz Niat Witir 2 Rakaat
 :
أُصَلِّى سُنَّةَ الوِتْرِ رَكْعَتَيْنِ إَمَامًا/مَأْمُومًا   لِلَّهِ تَعَالَى
Maksudnya
 :
Sahaja aku sembahyang sunat witir 2 rakaat (Imam/mengikut imam) kerana Allah Taala.”
Lafaz Niat Witir 1 Rakaat
 :
أُصَلِّى سُنَّةَ الوِتْرِ رَكْعَةً إَمَامًا/مَأْمُومًا   لِلَّهِ تَعَالَى
Maksudnya
:
Sahaja aku sembahyang sunat Witir satu rakaat (Imam/mengikut imam)  kerana Allah Taala.”
Semoga Allah memberikan kefahaman yang jelas dalam melakukan ibadat kepadanya dan kami akhiri dengan doa :
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya
:
“Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Wallahu a’lam.

[1]

https://maktabahalbakri.com/895-solat-witir-tiga-rakaat-satu-atau-dua-salam/
[2]

https://www.aliftaa.jo/Question2.aspx?QuestionId=3636

Diakses pada 4 Julai 2023
Bertarikh: 7 Julai 2023 bersamaan 18 Zulhijjah 1444 H


#2135: Zikir Atau Membaca al-Quran?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanya, dalam keadaan kita santai, berseorangan dan tiada aktiviti. Yang manakah lebih afdhal, berzikir atau membaca Al Quran?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Saya ucapkan tahniah kepada saudara kerana tidak membazir masa. Firman Allah SWT:
وَالْعَصْرِ ﴿١﴾ إِنَّ الْإِنسَانَ لَفِي خُسْرٍ ﴿٢﴾ إِلَّا الَّذِينَ آمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ ﴿٣﴾
Maksudnya: “
Demi Masa! Sesungguhnya manusia itu dalam kerugian – Kecuali orang-orang yang beriman dan beramal soleh, dan mereka pula berpesan-pesan dengan kebenaran serta berpesan-pesan dengan sabar.
”
Surah al-‘Asr (1-3)
Imam al-Tabari ketika menafsirkan ayat ini menyebut bahawa Saidina Ali RA membacanya dengan, “Sesungguhnya manusia itu benar-benar dalam kerugian dan sungguh ia berada di dalamnya hingga akhir masa.” (Lihat
Tafsir al-Tabari
, 24/589)
Kami huraikan dengan panjang lebar berkenaan peri pentingnya masa melalui buku kamiyang bertajuk
Masa Peliharalah
. Dalam menjawab persoalan di atas, kami nyatakan bahawa ijma ulama, membaca al-Quran itu secara mutlaknya leih afdhal daripada zikir akan tetapi, zikir ketika wujudnya sebab lebih afdhal daripada bacaan al-Quran.
Contohnya, melakukan zikir yang ma’thur selepas solat. Begitu juga, menjawab azan lebih afdhal daripada bacaan al-Quran. Adapun selain daripada itu, membaca al-Quran jauh lebih afdhal daripada zikir.
al-Imam al-Nawawi menyebut dalam Sahi Muslim bahawa kalam yang paling afdhal dan disukai di sisi Allah SWT ialah
subhanallahi wa bi hamdih
. Dalam satu riwayat lebih afdhal ini ditanggung pada kalam atau ucapan anak Adam. Kalau tidak, maka bacaan al-Quran lebih afdhal. Begitu juga, bacaan al-Quran lebih afdhal daripada tasbih dan tahlil secara mutlak.
Inilah jawapan kami berkenaan dengan kelebihan membaca al-Quran berbanding dengan zikrullah. Walaupun begitu, setiap zikir dan juga bacaan al-Quran ada kehendak dan maksudnya yang perlu dilakukan pada masa dan keadaannya.
Kami kemukakan di sini beberapa fadhilat atau kelebihan bagi mereka yang mempelajari dan membaca al-Quran:
Daripada Abu Umamah RA, aku mendengar Rasulullah SAW bersabda:
اقْرَءُوا الْقُرْآنَ فَإِنَّهُ يَأْتِي يَوْمَ الْقِيَامَةِ شَفِيعًا لِأَصْحَابِهِ
Maksudnya: “Bacalah al-Quran kerana sesungguhnya ia akan datang pada hari Kiamat sebagai syafaat kepada para pembacanya”.
Riwayat Muslim (804)
Daripada Abu Hurairah RA, bahawa Nabi SAW bersabda:
وَمَا اجْتَمَعَ قَوْمٌ فِي بَيْتٍ مِنْ بُيُوتِ اللهِ، يَتْلُونَ كِتَابَ اللهِ، وَيَتَدَارَسُونَهُ بَيْنَهُمْ، إِلَّا نَزَلَتْ عَلَيْهِمِ السَّكِينَةُ، وَغَشِيَتْهُمُ الرَّحْمَةُ وَحَفَّتْهُمُ الْمَلَائِكَةُ، وَذَكَرَهُمُ اللهُ فِيمَنْ عِنْدَهُ، وَمَنْ بَطَّأَ بِهِ عَمَلُهُ، لَمْ يُسْرِعْ بِهِ نَسَبُهُ
Maksudnya: “Dan tidaklah satu kaum itu berkumpul di rumah-rumah Allah (masjid) sambil membaca al-Quran dan mempelajarinya sesama mereka melainkan turunnya ketenangan kepada mereka, diliputi oleh rahmat Allah serta malaikat mengerumuninya dan Allah menjadikan makhluk-makhluk yang berada di sisi-Nya menyebut-nyebut mereka. Dan barangsiapa yang amalnya perlahan, maka nasabnya tidak dapat mengangkat darjatnya itu”.
Riwayat Muslim (2699)
Daripada Abdullah bin Mas’ud RA, bahawa Nabi SAW bersabda:
 مَن قَرَأَ حَرْفًا مِنْ كِتَابِ اللَّهِ فَلَهُ بِهِ حَسَنَةٌ ، وَالْحَسَنَةُ بِعَشْرِ أَمْثَالِهَا ، لَا أَقُوْلُ آلم حَرْفٌ ، وَلَكِنْ أَلِفٌ حَرْفٌ وَلَامٌ حَرْفٌ وَمِيْمٌ حَرْفٌ
Maksudnya:
“Barangsiapa yang membaca satu huruf di dalam al-Quran maka baginya satu kebaikan dan setiap kebaikan itu digandakan menjadi sepuluh kebaikan yang semisal dengannya. Aku tidak mengatakan “الم” satu huruf akan tetapi Alif satu huruf, Laam satu huruf dan Miim satu huruf”.

Riwayat al-Tirmizi (2835)
Daripada Abdullah bin ‘Amr RA bahawa Rasulullah SAW bersabda:
يُقَالُ لِصَاحِبِ الْقُرْآنِ: اقْرَأْ، وَارْتَقِ، وَرَتِّلْ كَمَا كُنْتَ تُرَتِّلُ فِي الدُّنْيَا، فَإِنَّ مَنْزِلَكَ عِنْدَ آخِرِ آيَةٍ تَقْرَؤُهَا
Maksudnya: “Dikatakan kepada pembaca al-Quran: Bacalah dan naiklah, bacalah sebagaimana kamu membacanya di dunia. Sesungguhnya tempat kamu(di Syurga) adalah pada ayat terakhir yang kamu bacakannya”.
Riwayat Abu Daud (1464)
Daripada Abi Musa RA, bahawa Nabi SAW bersabda:
مَثَلُ المُؤْمِنِ الَّذِي يَقْرَأُ القُرْآنَ كَالأُتْرُجَّةِ، طَعْمُهَا طَيِّبٌ وَرِيحُهَا طَيِّبٌ، وَمَثَلُ الَّذِي لاَ يَقْرَأُ كَالتَّمْرَةِ طَعْمُهَا طَيِّبٌ وَلاَ رِيحَ لَهَا
Maksudnya: “Perumpamaan orang mukmin yang membaca al-Quran seperti buah Utrujah (limau sitrus), rasanya enak dan baunya wangi. Dan perumpamaan orang mukmin yang tidak membaca al-Quran seperti buah Kurma, rasanya enak tetapi tidak berbau”.
Riwayat al-Bukhari (7560) dan Muslim (797)
Akhir kalam, marilah sama-sama kita berdoa kepada Allah SWT semoga Allah SWT golongkan kita di kalangan mereka yang suka membaca al-Quran dan cintakan al-Quran. Amin.
Bertarikh: 7 Julai 2023 bersamaan 18 Zulhijjah 1444 H


#2136: Ilmu Yang Perlu Dikuasai

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Semoga Dato’ Seri dan team Maktabah al-Bakri sihat sentiasa, saya merupakan pelajar pengajian Islam. Boleh Dato’ Seri sarankan ilmu yang perlu saya kuasai dan perlu baca sama ada dari sudut fiqh, usul fiqh, aqidah, tasawuf, hadis, ulum hadis,
 tarikh Islami
? Mohon pencerahan Datuk.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, saya ucapkan tahniah kerana berminat dan berazam untuk mempelajari khazanah ilmu-ilmu Islam. Dalam menjawab persoalan ini saya syorkan agar merujuk kepada buku kami yang bertajuk
Tinta Nasihat Untuk Penuntut Ilmu
. Kami nukilkan di sini sebahagian daripada kitab tersebut.
Firman Allah SWT:
وَمَا كَانَ الْمُؤْمِنُونَ لِيَنفِرُوا كَافَّةً ۚ فَلَوْلَا نَفَرَ مِن كُلِّ فِرْقَةٍ مِّنْهُمْ طَائِفَةٌ لِّيَتَفَقَّهُوا فِي الدِّينِ وَلِيُنذِرُوا قَوْمَهُمْ إِذَا رَجَعُوا إِلَيْهِمْ لَعَلَّهُمْ يَحْذَرُونَ
Maksudnya: “
Dan tidaklah (betul dan elok) orang-orang yang beriman keluar semuanya (pergi berperang); oleh itu, hendaklah keluar sebahagian sahaja dari tiap-tiap puak di antara mereka, supaya orang-orang (yang tinggal) itu mempelajari secara mendalam ilmu yang dituntut di dalam ugama, dan supaya mereka dapat mengajar kaumnya (yang keluar berjuang) apabila orang-orang itu kembali kepada mereka; mudah-mudahan mereka dapat berjaga-jaga (dari melakukan larangan Allah).
”
Surah al-Taubah (122)
Ibn al-Arabi berkata: Makna umum ayat ini, yakni kepada hak sesiapa yang datang selepas wafat Nabi SAW, ialah bahawa bukan umat islam perlu keluar berjihad kesemuanya tetapi hendaklah sebahagian mereka bertafaqquh (mendalami ilmu) dalam agama. Kemudian mereka pulang kepada kaumnya untuk ajar mereka. Justeru menuntut ilmu diasingkan daripada jihad fi sabilillah sedangkan jihad merupakan jalan kemuncak islam itu sendiri. (Lihat
Ahkam al-Quran
, 2/601)
Imam al-Qurtubi berkata: “Ayat ini merupakan asas tentang wajibnya menuntut ilmu. Kerana tidak seharusnya orang beriman itu pergi ke medan perang kesemuanya, sedangkan Nabi SAW tidak, sehingga mereka meninggalkan Baginda sendiri. Mereka membatalkan keinginan mereka setelah mengetahui tidak dibolehkan pergi secara keseluruhan. Beberapa orang daripada tiap-tiap golongan perlu tetap tinggal bersama Nabi SAW untuk mempelajari agama. Sehingga apabila orang-orang yang pergi berperang itu telah kembali, mereka dapat mengkhabarkan dan menyebarkan ilmu pengetahuan mereka. Dalam ayat ini juga terdapat kewajiban untuk memahami al-Kitab dan al-Sunnah. Dan kewajiban tersebut adalah kewajiban kifayah dan bukan wajib “ain. (Lihat
al-Jami’ li Ahkam al-Quran
, 8/293)
Al-Alusi menjelaskan: “Hakikatnya, penggunaan ‘untuk mengajar (لِيُعْلِمُوْا) lebih sesuai berbanding memberi peringatan (
لِيُنذِرُوا
) dan ‘supaya mereka faqih’ (
يَتَفَقَّهُوا
) berbanding ‘berjaga- jaga dari melakukan larangan Allah’ (
يَحْذَرُونَ
). Akan tetapi, dipilih perkataan perkataan tersebut berbanding istilah yang satu lagi sebagai isyarat bahawa matlamat guru hendaklah untuk memberi petunjuk dan peringatan. Sedangkan matlamat penuntut ilmu pula adalah untuk meraih rasa takut kerana Allah SWT, bukan bersenangan dan merasa takabbur dengan ilmu. (Lihat
Ruh al-Ma’ani
, 11/48)
Menjawab persoalan di atas, saya nasihatkan belajarlah ilmu
alat
 terlebih dahulu, iaitu
nahu, saraf, adab, balaghah,
dan yang terkait dengan bahasa Arab. Ini kerana sebagai kunci untuk memahami ilmu keseluruhannya. Kemudian, selepas itu belajarlah fiqh dan juga usul fiqh. Adapun akidah, ia amat penting, begitu juga tasawwuf.Berkenaan dengan hadith dan juga tafsir ia terangkum padanya ilmu
fiqh,
akidah, tasawwuf dan juga kisah ulamam terdahulu di samping misalan dan bidalannya.
Saya berpendapat ilmu sirah Nabi SAW dan tarikh Islami amat penting difahami kerana ia menjadi penguat hujah serta sokongan dan dokongan kepada dalil yang dikemukakan. Semuanya itu, perlulah secara talaqqi atau berguru bukan semata-mata membaca kerana dibimbangi salah faham maksud yang hendak disampaikan oleh
musannif
atau pengarang.
Mulalah pembelajaran ilmu apa yang kita mesti dan akan amalkan ketika itu. Sebagai contoh, bab puasa ketika hampir menjelmanya Ramadhan, bab haji, ketika menjelmanya hampir haji, adapun bab solat oleh kerana dilakukan setiap hari sebanyak 5 kali, maka hendaklah dipelajari terlebih dahulu termasuk bab wudhu’ dan segala yang terkait dengannya.
Kitab atau buku rujukan terbahagi kepada tiga:
Untuk orang mula belajar yang dikenali sebagai
mutadi’in
.
Untuk orang pertengahan yang dikenali sebagai
mutawassitin.
Untuk para ulama dan cendikiawan yang ini perbahasannya dalam kitab-kitab yang besar dan muktabar.
Kami juga menyarankan agar mengikut tradisi para ulama yang mempelajari sesebuah kitab dengan menghabisinya dari kulit ke kulit. Akhirnya, kami nukilkan pandanagn pelbagai tokoh berkenaan dengan ilmu:
Imam al-Mawardi dalam
Adab al-Dunya Wa al-Din
 menyebu “Ketahuilah bahawa semua ilmu ada permulaannya yorg membawa kepada akhir, pengenalan yang membawa kepads hakikat. Justeru hendaklah pelajar memulakan dengan awalannya hingga ke akhirnya. Jangan mulakan akhir sebelum mengenal awal dan hakikat sebelum pengenalan.”
Ibu Abbas R.Anhuma pernah berkata:
العِلْمُ أَكْثَرُ مِنْ أَن يُحْصَى فَخُذُوا مِن كُلِّ شَيْءٍ أَحْسَنَهُ
Maksudnya:
“Ilmu itu amat banyak daripada yang termampu untuk dihitung, maka ambillah setiap sesuatu itu yang terbaik.”
Syeikh Muhammad Awwamah berkata: Perkara pertama yang sepatutnya penuntut ilmu pelajari ada dua perkara iaitu:
 Pertama: Ilmu bahasa Arab yang terdiri daripada
nahu, saraf, lughah, ulum balaghah
seperti
ma`ani, bayan
dan
 badi’.
 Kedua: Fiqh pula ialah fiqh mazhab dengan cara tadarruj (beransur-ansur) mengkaji:
Matan-matan
Mukhtasar (ringkasan)
Antara kelebihan fiqh, kita dapati padanya bak mutiara kata: Ibn Muflih dalam al-Adab al-Syar’iyyah
 فضل في فَضْلِ الجَمْعِ بَيْنَ الحَدِيثِ وَفِقْهِمِ
Maksudnya:
“Satu bahagian daripada kelebihan ialah menggabungkan hadis dan kefahaman terhadapnya.”
Pengarang al-Muhit daripada ulama Hanafi:
فَضْلُ العُلُومِ عِندَ الجُمْهُورِ بَعْدَ مَعْرِفَةِ أَصْلِ الدَيْنِ وَعِلْمُ اليَقِينِ مَعْرِفَةُ الفِقْهِ والأَحْكَامُ الفَاصِلَةُ بَيْنَ الْحَلَالِ وَالْحَرَامِ
Maksudnya:
 “Kelebihan ilmu-ilmu di sisi majoriti ulama selepas ilmu usuluddin dan ilmu keyakinan ialah ilmu fiqh dan hukum-hakam yang membezakan antara halal dan haram.”
Ibn al-Jauzi berkata: “Siapa yang mempunyai semangat yang kental, muhasabah dirinya, banyak sibuk dengan yang paling penting dapat setiap ilmu dan menjadikan mashghul-nya dengan fiqh, maka sebenarnya dia adalah sebesar-besar ilmu dan sepentingnya.”
Benarlah kata-kata Syeikh Abdul Karim al-Rifaie (m. 1393H)
غِذَاءُ الكِبَارِ سمّ لِلصَّغَارِ
Maksudnya:
“Makanan bagi orang besar (tua) adalah racun bagi yang kecil (kanak-kanak).”
Walaupun begitu dalam mempelajari ilmu, adalah amat perlu dijelaskan dengan sejelasnya.
Benarlah kata Imam al-Syafie:
مَنْ تَعَلَّمَ عِلْمًا فَلْيُدَقِّقُ فِيهِ لِئَلَّا يُضَيِّعَ دَقِيقَ الْعِلْمِ
Maksudnya:
“Barangsiapa yang belajar sesuatu ilmu, maka perdalamkan atau perhalusinya supaya dia tidak mensia-siakan kedalaman atau keluasan ilmu.”
Semoga Allah SWT sentiasa memberi kefahaman kepada kita semua. Amin.
Bertarikh: 7 Julai 2023 bersamaan 18 Zulhijjah 1444 H


#2137: Ujian DNA Kerana Keirasan Wajah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Kakak ipar saya telah berkahwin lain setelah abang saya meninggal. Dia telah melahirkan 3 orang anak bersama suami baru. Setelah beberapa tahun tak berjumpa, saya melihat salah seorang anak bersama suami baru sangat seiras dengan anak bongsunya bersama arwah abang saya.
Perlukah saya membuat ujian DNA untuk memastikan anak buah saya itu adalah darah daging saya? Atau menganggap keirasan mereka hanyalah kebetulan? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, saya mengucapkan terima kasih dan tahniah kerana kecaknaan saudara terhadap anak buah. Berkenaan dengan persoalan DNA, ianya tidak diperlukan kerana Rasulullah SAW bersabda:
Hadith daripada Abu Hurairah R.A, bahawa Nabi SAW bersabda:
الْوَلَدُ لِلْفِرَاشِ، وَلِلْعَاهِرِ الْحَجَرُ
Maksudnya:

““(Nasab) anak adalah kepada pemilik tempat tidur (iaitu suami melalui perkahwinan yang sah) sedangkan (hukuman) bagi penzina adalah batu (rejam).”
Riwayat al-Bukhari (6818) dan Muslim (1458)
Al-Hafiz Ibn Hajar berkata: Tajuk bab yang dikemukakan oleh Imam al-Bukhari mengisyaraykan bahawa Imam al-Bukhari menguatkan pendapat yang mentakwilkan hajar (batu) di sini adalah batu yang digunakan untuk merejam penzina. Maksudnya, rejam disyariatkan bagi penzina dengan syaratnya, dan bukan bererti setiap yang berzina hendaklah direjam. (Lihat
Fath al-Bari
, 33/233)
Nas di atas jelas menunjukkan setelah mana kakak ipar anda telah berkahwin secara sah dengan suaminya yang baru, maka anak tersebut dikira anaknya. Begitu juga, anak bongsu tersebut lahir semasa kakak ipar anda bersama dengan abang anda dalam ikatan perkahwinan yang sah, ketika anak bongsunya dilahirkan.
Adapun sifat keserupaan ramai berpendapat, seorang anak boleh serupa dengan ibu atau bapa atau bapa saudara, atauk, nenek, dari kedua-dua belah pihak atau tidak serupa dengan mana-mana pihak. Inilah yang kita imani dan yakini kerana Allah SWT Maha Berkuasa atas sesuatu.
Keduanya, jika dibuka ruang seperti itu ia akan membawa kepada ramainya yang bersifat tidak puas hati dan sudah tentu ia menatijahkan suasana yang tidak baik dalam masyarakat yang penuh dengan syak wasangka sehingga membawa kepada pergaduhan dan pertelingkahan.
Syor dan cadangan saya agar didiklah anak-anak saudara anda jika sekiranya di bawah jagaan anda dengan sebaiknya. Berilah kepadanya kasih sayang kerana mereka adalah anak yatim dan usahakanlah untuk menyambung silaturrahim kerana ia akan memberi banyak kebaikan dalam kehidupan berumahtangga dan kekeluargaan.
Akhir kalam marilah kita berdoa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 7 Julai 2023 bersamaan 18 Zulhijjah 1444 H


#2138: Isteri Qazaf Suami dengan Menuduh Berzina

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Bolehkah isteri qazaf suami dengan menuduh berzina?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Takrif Qazaf
Menurut kitab al-Fiqh al-Manhaji,
qazaf
 (قذف) dari sudut bahasa membawa erti lontaran tuduhan. Dalam Mukhtar al-Sihah,
qazaf
 (قذف) dengan menggunakan batu adalah melontar menggunakannya. Manakala dari sudut istilah,
qazaf
 (قذف) adalah tuduhan berzina pada tempat celaan dan mengaibkan. (Lihat
al-Fiqh al-Manhaji
, 3/427)
Manakala sebahagian ulama’ mendefinisikan
qazaf
 (قذف) sebagai menuduh seseorang melakukan zina, liwat atau menafikan nasab.

Hukum Qazaf
Di dalam kitab
al-Fiqh al-Manhaji
 (3/427) menyebut: Haram ke atas seorang Muslim untuk menuduh saudara seislamnya dengn tuduhan melakukan perbuatan yang keji (الفاحشة) sama ada tuduhannya itu benar atau pun dusta dari pihak dirinya.
Dalam keadaan dusta, sesungguhnya hal tersebut adalah suatu fitnah dan kezaliman dan pendustaan merupakan antara perkara haram yang paling keji. Manakala dalam keadaan tuduhan itu benar, seseorang itu membuka perkara yang tersembunyi serta mencemarkan maruah.
Oleh yang demikian, Syarak menganggap perbuatan
qazaf
 termasuk antara dosa-dosa besar. Ini berdasarkan sabda Nabi SAW:
اجْتَنِبُوا السَّبْعَ الْمُوبِقَاتِ قَالُوا يَا رَسُولَ اللَّهِ وَمَا هُنَّ قَالَ الشِّرْكُ بِاللَّهِ وَالسِّحْرُ وَقَتْلُ النَّفْسِ الَّتِي حَرَّمَ اللَّهُ إِلَّا بِالْحَقِّ وَأَكْلُ الرِّبَا وَأَكْلُ مَالِ الْيَتِيمِ وَالتَّوَلِّي يَوْمَ الزَّحْفِ وَقَذْفُ الْمُحْصَنَاتِ الْمُؤْمِنَاتِ الْغَافِلَاتِ
Maksudnya
:
Jauhilah tujuh perkara yang membinasakan. Lalu para sahabat bertanya: Apakah perkara-perkara tersebut wahai Rasulullah? Baginda bersabda: Syirik kepada Allah, sihir, membunuh jiwa yang Allah haramkan melainkan dengan adanya hak, makan riba, makan harta anak yatim, berpaling dari medan perang, dan menuduh wanita yang telah berkahwin yang beriman melakukan zina.
Riwayat al-Bukhari (2766) dan Muslim (89)
Al-Hafiz Ibn Hajar berkata: Imam al-Nasafi telah menyebut bahawa ayat tuduhan terhadap wanita dan juga ayat yang pertama menerangkan had qazaf sedangkan ayat yang kedua menerangkan qazaf termasuk dalam dosa besar. Ini kerana setiap perbuatan qazaf dijanjikan dengan balasan laknat atau azab atau dikenakan hukuman had. Justeru, ia (qazaf) termasuk dalam dosa besar. Inilah yang muktamad
. Telah berlaku ijma’ bahawa hukum qazaf terhadap lelaki yang
muhsan
 (yang memelihara maruah dan yang baik) sama seperti hukum qazaf terhadap wanita yang
muhsanah
 (yang memelihara maruah dan yang baik)
. (Lihat
Fath al-Bari
, 12/181)
Bahkan perbuatan
qazaf
 merupakan antara jenayah yang dikenakan hukuman hudud ke atasnya iaitu pelakunya disebat sebanyak 80 kali sebatan dan gugur penyaksiannya. Ini berdasarkan firman Allah SWT:
وَالَّذِينَ يَرْمُونَ الْمُحْصَنَاتِ ثُمَّ لَمْ يَأْتُوا بِأَرْبَعَةِ شُهَدَاءَ فَاجْلِدُوهُمْ ثَمَانِينَ جَلْدَةً وَلَا تَقْبَلُوا لَهُمْ شَهَادَةً أَبَدًا ۚ وَأُولَـٰئِكَ هُمُ الْفَاسِقُونَ
Maksudnya
:
Dan orang-orang yang melemparkan tuduhan (zina) kepada perempuan yang terpelihara kehormatannya, kemudian mereka tidak membawakan empat orang saksi, maka sebatlah mereka delapan puluh kali sebat; dan janganlah kamu menerima persaksian mereka itu selama-lamany”a; kerana mereka adalah orang-orang yang fasik.
Surah al-Nur (4)
Ibn al-Arabi berkata: Dua syarat pada yang dituduh daripadanya iaitu, bahawa dia menuduhnya dengan
wati’
 yang melazimi hukuman hadd sama ada zina atau liwat, atau menafikannya daripada ayahnya. (Lihat
Ahkam al-Quran
, 6/1)
Imam Ibnu Kathir di dalam menghuraikan ayat ini berkata bahawa maksud
‘al-Muhsonah’
 ialah wanita yang merdeka, baligh dan terpelihara maruahnya. (Lihat
Tafsir al-Quran al-‘Azim
, 6/13)
Menurut Imam al-Nawawi,
para fuqaha telah bersepakat bahawa Qazaf berlaku sama ada yang dituduh itu perempuan atau pun lelaki
. (Lihat
al-Majmu’ Syarh al-Muhazzab
, 22/94)

Hikmah Pensyariatan Qazaf
Antara hikmah disyariatkan hukuman hudud terhadap perbuatan Qazaf adalah kerana Islam menggesa ke arah penjagaan maruah daripada perkara-perkara yang mencemar dan memburukkan maruah.
Imam al-Nawawi dalam kitab al-Majmu’ menyebut bahawa pensyariatan hudud Qazaf adalah bagi memelihara masyarakat Islam dari terjebak ke lembah kehinaan akibat dari tuduh-menuduh dalam soal kelucahan dan begitu mudah mengungkapkannya. (Lihat
al-Majmu’ Syarh Al-Muhazzab
, 22/94)
Bayangkan tanpa hukuman qazaf, sudah barang tentu dengan sewenang-wenangnya seseorang boleh menuduh seseorang yang lain sehingga mengaibkan maruah dan menjatuhkannya. Isu seperti ini amat sukar untuk dibuktikan atau disanggah oleh orang yang kena tuduh. Justeru, pada peringkat awal lagi, mereka diberi peringatan supaya tidak bermudah-mudahan dalam menuduh seseorang.
Isteri Qazaf Suami dengan Menuduh Berzina
Al-Lajnah al-Da’imah pernah ditanya:
هَلْ يُعْتَبَرُ رَمْيُ الْمَرْأَةِ زَوْجَهَا بِالزِّنَا إِذا رَأَتْ مِنْهُ شَيئًا، وَإِذَا لَمْ تَثْبُتْ تُجْلَدُ أَمْ لَا؟
Maksudnya: “
Adakah diambil kira tuduhan seorang wanita terhadap suaminya dengan berzina, jika dia melihat sesuatu daripadanya? Dan jika tidak terbukti, adakah dia disebat ataupun tidak?”
Lalu dijawab:
وُجُوبُ حَدِّ الْقَذْفِ عَامٌّ لِلرِّجَالِ وَالنِّسَاءِ؛ لِعُمُومِ الْآيَةِ، وَلَا يُسْقِطُهُ عَنِ الزَّوْجَةِ إِلَّا الْعَفْوُ، وَلَا عَنِ الزَّوْجِ إِلَّا الْعَفْوَ أَوْ اللِّعَانَ.
Maksudnya: “
Kewajiban hadd qazaf adalah umum bagi lelaki dan wanita, berdasarkan keumuman ayat, dan tidak ada yang mengenepikannya bagi pihak isteri kecuali pengampunan, dan tidak bagi pihak suami melainkan dengan pengampunan atau li’an.”
(Lihat
 Fatawa al-Lajnah al-Da’imah
, no. 18911)
Walaupun begitu, perlulah bagi pihak isteri berhati-hati dalam menuduh suaminya kerana kesannya cukup besar dan termasuk dalam qazaf sebagaimana pendapat yang masyhur dalam kalangan ulama’. Justeru, dalam isu seperti ini, perlulah dibawa perbincangan dengan keluarga termasuk suami jika mampu dan selesailah dengan cara yang baik. Sesungguhnya, qazaf termasuk dalam salah satu hukum hudud yang telah ditetapkan hukumannya oleh Allah SWT sebagaimana yang telah kami nyatakan.
Akhir kalam, kami berdoa kepada Allah agar dikurniakan rumah tangga yang bahagian. Amin. Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 7 Julai 2023 bersamaan 18 Zulhijjah 1444 H


#2139: Perbezaan Pendapat Antara Mazhab Suami dan Isteri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya telah berkahwin dengan lelaki Arab yang mengambil pendapat tidak batal wudu’ bersentuhan suami isteri. Saya juga pernah mendengar tentang hadith tersebut. Bolehkah saya sepandangan dengan suami saya?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab isu ini, perlu kita fahami mazhab fiqh merupakan cara yang paling mudah dan sesuai bagi kita untuk melaksanakan ibadat selaras dengan kehendak agama Islam. Ini kerana imam mazhab serta ulama yang mendokongnya telah mengkaji dengan mendalam dalam menyusun atur untuk
tadwin
mazhab berdasarkna kaedah-kaedah dan sumber-sumber yang dipegang oleh imam-imam mazhab.
Ada beberapa isu terdapat perbezaan yang ketara antara mazhab-mazhab berkenaan dengan tersentuhnya antara lelaki dan perempuan ajnabi dan juga pasangan suami isteri, adakah terbatal wudhu’ atau tidak? Kami nukilkan di sini pandangan fuqaha’.
Muktamad di dalam mazhab al-Syafi’e bahawa bersentuhan lelaki dan perempuan tanpa lapik akan membatalkan wudhu’ sama ada sentuhan itu disertai syahwat ataupun tidak. Begitu juga sama ada sentuhan itu sengaja ataupun tidak ataupun terlupa.
Menurut mazhab Hanafi, ianya tidak membatalkan wudhu’ jika tersentuh di antara lelaki dan perempuan. Ianya juga adalah pendapat Muhammad bin Al-Hasan al-Syaibani dan ianya juga adalah pendapat Ibn ‘Abbas, Tawus, al-Hasan, ‘Ato dan ini juga adalah pendapat pilihan Ibn Taimiyyah.
Pendapat yang masyhur di sisi mazhab Hanbali dan Maliki mengatakan bahawa sentuhan di antara lelaki dan perempuan tidak membatalkan wudhu’ jika tidak disertai dengan syahwat.
Berdasarkan kepada soalan puan, kami berpendapat tidak mengapa puan bertaklid dan mengikut mazhab suami yang berpendapat tidak batal wudhu’. Di sinilah keluasan fiqh Islami jika difahami dan dihayati dengan betul, maka ia akan memberi kemudahan kepada umat Islam.
Cumanya, di sini ada beberapa perkara. Belajarlah wudhu’ sama ada rukun, sunat, makruh, adab-adab dan juga perkara yang membatalkannya dalam mazhab yang kita berpegang dengannya. Contohnya, dalam kes ini mazhab Hanbali dan Maliki dan juga mazhab Hanafi berpendapat tidak batal wudhu’ dengan syarat tidak disertai dengan syahwat dan ada yang dengan syahwat pun tidak batal.
Agar apabila kita berpegang kepada pendapat mazhab yang tidak batal, kita selarikan sebolehnya mengikut mazhab tersebut dari sudut mengambil wudhu’, ada yang dianggap sunat dan ada yang dianggap wajib atau rukun. Ini supaya kita tidaklah dianggap sebagai
talfiq
[1]

dalam bermazhab.
Kami akhiri dengan doa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya: “
Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.
”
Surah Ibrahim (40)
[1]
Talfiq membawa erti menggabungkan dua mazhab atau lebih dalam satu-satu masalah. Contohnya, orang yang berwudhu’ membasuh sedikit daripada kepalanya mengikut mazhab Syafi’i, kemudian menyapu kakinya sahaja tanpa membasuhnya mengikut sesetengah ulama, kemudian menyentuh perempuan ajnabi tetapi tidak batal wudhu’nya dedngan berpegang kepada mazhab Hanafi. Gabungan ini juga dinamakan
hukum murakkabah.
Bertarikh: 7 Julai 2023 bersamaan 18 Zulhijjah 1444 H


#2140: Pengeluaran Wang KWSP; Perlukah Dibayar Zakat Simpanan?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Persoalan saya ialah jika wang RM10 ribu KWSP diluluskan pengeluarannya, adakah saya perlu bayar zakat simpanan? Minta pencerahan sebab yang saya tahu tidak cukup nisab & haul, terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
 وَآتُوا الزَّكَاةَ
Maksudnya: “
Dan keluarkanlah zakat.”
(Surah al-Baqarah: 43)
Duit daripada KWSP apabila sudah dikeluarkan dan menajdi milik anda sepenuhnya ia dianggap sebagai
milk tam
. Justeru, dalam isu ini kami katakan anda diberi dua pilihan sama ada cukupkan setahun atau dipanggil
haul
, kemudian zakatlah ketika itu. Pendapat yang kedua dan terpilih adalah anda boleh segera bayar zakat dan inilah yang telah diputuskan oleh muzakarah Fatwa Kebangsaan kami nukilkan di sini:
Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-74 yang bersidang pada 25 -27 Julai 2006 telah membincangkan Bayaran Zakat Kumpulan Wang Simpanan Pekerja (KWSP) Sejurus Pengeluaran – Satu Alternatif. Muzakarah telah memutuskan bahawa:
Mazhab Syafie menetapkan bahawa zakat harta wajib dikeluarkan apabila cukup nisab dan tempoh haulnya. Wang KWSP adalah harta simpanan. Wang KWSP apabila dikeluarkan adalah diwajibkan zakat apabila sempurna kedua-dua syarat iaitu cukup nisab dan haul yang ditetapkan. Walau bagaimanapun Jumhur Ulama’ berpandangan bahawa zakat harta boleh dikeluarkan lebih awal daripada waktu yang sepatutnya dengan syarat harta tersebut telah mencukupi nisabnya.
Berdasarkan pandangan tersebut, Muzakarah memutuskan bahawa Keputusan Jawatankuasa Fatwa Kebangsaan yang bersidang kali Ke-5 pada 16-17 November 1982 dipinda seperti berikut “Pencarum KWSP digalakkan mengeluarkan zakat sejurus menerima atau mengeluarkan wang KWSP tersebut jika cukup nisabnya tanpa menunggu haul setahun.”
Semoga jawapan ini menjadikan kita cakna dalam melaksanakan ibadat zakat yang menjadi salah satu dari rukun Islam yang lima. Zakat dan solat sentiasa beriring yang menunjukkan betapa pentingnya kedua-dua rukun ini dilaksanakan. Maka, dengan kedua-dua inilah akan terhasilnya,
hablun minallah
dan
hablun minannas.
Bertarikh: 7 Julai 2023 bersamaan 18 Zulhijjah 1444 H


#2141: Adik Beradik Halang Jumpa Abang Kandung

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada seorang abang kandung yang telah lama tidak balik, dalam 30 tahun. Baru-baru ini, saya dapat tahu dia berada di mana dan saya memberi tahu adik-beradik yang saya sudah tahu dia berada di mana.
Masalah saya sekarang adik-beradik saya yang lain ada yang berkeras untuk tidak bagi saya berjumpa dengan dia. Mungkin disebabkan dia seorang banduan dan sekarang dia masih di penjara.
Adakah saya perlu teruskan niat saya untuk berjumpa dengan dia untuk saya dapat kepastian dan sebab kenapa dia tak balik atau saya kuburkan niat saya untuk saya jaga perasaan mak dan adik-beradik saya yang lain? Niat saya baik.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
وَاتَّقُوا اللَّهَ الَّذِي تَسَاءَلُونَ بِهِ وَالْأَرْحَامَ ۚ إِنَّ اللَّهَ كَانَ عَلَيْكُمْ
Maksudnya:
“Dan bertaqwalah kepada Allah yang kamu selalu meminta dengan menyebut-nyebut nama-Nya, serta peliharalah hubungan (silaturrahim) kaum kerabat; kerana sesungguhnya Allah sentiasa memerhati (mengawas) kamu.”
(Surah al-Nisa’: 1)
Ibn Kathir berkata:
Maksudnya, bertakwalah kamu kepada Allah dengan mentaati-Nya. Kata Ibrahim, Mujahid dan al-Hasan: “الَّذِي تَسَاءَلُونَ بِهِ” ertinya sebagaimana ucapan seseorang: “Aku meminta kepadamu dengan (nama) Allah dan dengan (hubungan) rahim.”
Al-Dahhak berkata: “Bertakwalah kamu kepada Allah yang dengan-Nya kamu saling mengikat janji dan persetujuan, serta takutlah kamu daripada memutuskan silaturrahim, tetapi berusahalah untuk berbuat baik dan menyambungnya.” Pentafsiran ini adalah pendapat Ibn Abbas, Ikrimah, Mujahid, al-Hasan, al-Dahhak, al-Rabi’ dan ramai ulama’ yang lain.
Sebahagian ulama membaca “وَالْأَرْحَامَ” dengan khafadh (kasrah) sebagai athaf (sambungan) dari dhamir “بِهِ”, maksudnya kamu saling meminta satu sama lain kepada Allah dan hubungan silaturrahim, sepertimana yang dinyatakan oleh Mujahid dan selainnya.
 (Lihat
Tafsir al-Quran al-‘Azim
, 3/332)
Dalam menjawab persoalan di atas, keturunan seperti adik-beradik, anak, cucu semuanya itu tidak boleh diputuskannya kerana dia termasuk dalam silaturrahim yang perlu dijaga dan dipelihara. Bahkan disebut dalam hadith salah satu daripada cara untuk mendapatkan usia yang panjang dan rezeki yang murah lagi diberkati maka hendaklah dia sambung silaturrahim.
Daripada Anas bin Malik, Rasulullah SAW pernah bersabda:
مَنْ أَحَبَّ أَنْ يُبْسَطَ لَهُ فِي رِزْقِهِ، وَيُنْسَأَ لَهُ فِي أَثَرِهِ، فَلْيَصِلْ رَحِمَهُ
Maksudnya:
 “Barangsiapa yang ingin diluaskan rezekinya serta dipanjangkan usianya, maka hendaklah dia menyambung pertalian silaturrahim.”
Riwayat al-Bukhari (5986) dan Muslim (2557)
Imam al-Nawawi dalam menjelaskan hadith ini berkata: Yang dimaksudkan dengan ‘أَنْ يُبْسَطَ لَهُ فِي رِزْقِهِ’ adalah diluaskan dan dijadikan banyak hartanya. Menurut pendapat yang lain, maksudnya diberi keberkatan harta. (Lihat
Syarh al-Nawawi ‘ala Sahih Muslim
, 16/114)
Justeru, kami katakan pergilah bertemu dengan saudara anda walau di mana keadaan sekali pun. Boleh jadi dengan lawatan tersebut boleh menginsafkannya dan akhirnya kembali ke pangkal jalan. Dengan itu, tautan kekeluargaan akan menjadi lebih baik.
Bayangkan anda berada di tempat ibu dan bapa anda, betapa kasihnya kedua mereka terhadap anaknya. Maka, dengan menyambung silaturrahim sejuzuk daripada mencari redha kedua ibu bapa walaupun keduanya sudah tiada di dunia ini.
Kami mengambil kecaknaan dan keprihatinan yang bersungguh-sungguh, betapa buruknya memutuskan silaturrahim. Daripada Jubair bin Mut’im R.A, bahawa Nabi SAW bersabda:
لاَ يَدْخُلُ الْجَنَّةَ قَاطِعُ رَحِمٍ
Maksudnya:
“Tidak masuk syurga orang yang memutuskan silaturrahim.”
Riwayat al-Bukhari (2408), Muslim (593) dan Abu Daud (45)
Akhir kalam, kami berdoa agar keluarga anda mendapat rahmat dan hidayah dan bahagia. Marilah sama-sama kita amalkan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 7 Julai 2023 bersamaan 18 Zulhijjah 1444 H


#2142: Makan Mata Lembu Mentah-Mentah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t.
Baru-baru telah tular sebuah video yang menunjukkan seseorang memakan mata lembu yang disembelih secara mentah-mentah. Lalu timbul soalan, adakah mata lembu boleh dimakan mentah-mentah? Mohon pencerahan.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga baginda, para sahabat baginda serta orang-orang yang mengikuti jejak langkah baginda sehingga Hari Kiamat.
Kami mulakan dengan firman Allah SWT:
يَا أَيُّهَا النَّاسُ كُلُوا مِمَّا فِي الْأَرْضِ حَلَالًا طَيِّبًا
Maksudnya:

“Wahai sekalian manusia! Makanlah daripada apa yang ada di bumi yang halal lagi baik.”
(Surah al-Baqarah: 168)
Ayat ini ditujukan kepada seluruh manusia sama ada orang beriman ataupun kafir, supaya memakan apa yang ada di atas muka bumi, yang terdiri daripada biji-bijian, buah-buahan dan haiwan-haiwan yang telah dihalalkan untuk mereka mengambilnya — yakni makan dan ambil manfaat daripadanya, — bukan dengan cara merampasnya, mencuri, jual beli yang diharamkan atau perkara-perkara yang seumpamanya.  Manakala lafaz ‘
tayyiban
’ pula bermaksud bukan daripada perkara yang buruk — yakni kotor dan jijik — seperti bangkai, darah, daging babi dan lain-lain. Oleh itu, ayat ini merupakan dalil bahawa hukum asal bagi sesuatu perkara itu — yakni untuk dimakan dan diambil manfaatnya — adalah harus. (Lihat
Tafsir al-Sa‘di
, 1/80).
Terlebih dahulu kita hendaklah mengetahui bahawa tidak ada sesuatupun daripada bahagian anggota haiwan halal yang disembelih menjadi najis disebabkan oleh sembelihan yang dilakukan. Sebaliknya, kita diharuskan untuk mengambil manfaat dengan dagingnya, tulangnya, bulunya, uratnya dan lain-lain selagi mana ia bukan najis. (Lihat
al-Bayan
, 1/80). Bahkan di dalam
al-Mausu‘ah al-Fiqhiyyah al-Kuwaitiyyah
(5/153) ada dinukilkan bahawa tidak syak lagi, sembelihan yang dilakukan pada haiwan yang halal dimakan, menunjukkan bahawa haiwan itu harus untuk dimakan secara keseluruhannya — yakni meliputi seluruh bahagian atau anggotanya yang lain selagi mana tiada nas dalil yang menyatakan sebaliknya.
Berbalik kepada soalan yang diajukan, al-Hattab ada menukilkan daripada
al-Mudawwanah
 bahawa semua yang disandarkan kepada daging yang terdiri daripada lemak, hati, perut, jantung, paru-paru, limpa, ginjal, halkum, testis, kaki haiwan yang tiada daging, kepala dan seumpamanya, adalah sebagaimana hukum daging — yakni halal dimakan. (Lihat
Mawahib al-Jalil
, 4/349).
Kesimpulannya:
Berdasarkan kepada perbahasan dan perbincangan di atas,
kami berpendapat bahawa mata lembu yang disembelih adalah halal untuk dimakan sebagaimana bahagian-bahagian lain.
Hal ini kerana sembelihan yang dilakukan ke atas haiwan yang halal dimakan, turut menghalalkan semua bahagian anggota haiwan tersebut dan harus untuk kita mengambil manfaat dengannya selagi mana bukan najis dan tidak memudaratkan. Perkara ini bertepatan dengan kaedah fiqh:
التَّابِعُ تَابِعٌ
Maksudnya:
 “
(Hukum bagi) yang mengikut itu mengikut (hukum bagi yang asal).
” (Lihat
al-Asybah wa al-Naza’ir
 oleh al-Suyuti, 1/117).
Begitu juga dengan kaedah:
الْفَرْعُ يَتْبَعُ الْأَصْلَ
Maksudnya:
 “
Anak atau cabang mengikut hukum ibu atau asalnya
.”
Dalam erti kata lain, semua bahagian-bahagian haiwan itu adalah cabang atau sebahagian daripada haiwan yang disembelih tersebut. Justeru, hukum yang sama turut terpakai ke atas bahagian-bahagian tersebut — yakni halal dimakan.
Seterusnya berkenaan cara memakannya secara mentah-mentah,
kami cenderung kepada pendapat yang menyatakan bahawa hukum memakan mata lembu secara mentah adalah makruh, jika ia tidak memudaratkan pemakannya.
 Namun, jika ia boleh memudaratkan kesihatan serta boleh membawa kepada keracunan makanan, maka hukumnya adalah haram. Firman Allah:
وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya:
 “
Dan janganlah kamu mencampakkan diri kamu ke lembah kebinasaan
.”
(Surah al-Baqarah: 195)
Ayat di atas bermaksud janganlah kamu menyerahkan diri kepada hal-hal yang menyebabkan kebinasaan, akan tetapi lakukanlah untuk diri kamu sebab-sebab yang boleh membawa kepada keselamatan. (Lihat
Zubdah al-Tafasir min Fath al-Qadir
, hlm. 38).
Hal ini kerana menurut ahli
al-Ikhtisas
 dan pakar kesihatan, kebiasaannya bahagian haiwan yang mentah (belum dimasak) terdedah atau mengandungi bakteria seperti
E.coli
,
Listeria monocytogenes
 dan
Campylobacer
 yang mungkin menyebabkan simptom loya, muntah, cirit birit, demam dan sakit kepala. Bahkan memakannya secara mentah boleh mendatangkan bahaya dan penyakit bawaan makanan.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
Bertarikh: 7 Julai 2023 bersamaan 18 Zulhijjah 1444 H


#2143: Mengumandangkan Takbir Hari Raya Secara Berjamaah Atau Bersendirian

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum, taqaballahu minna wa minkum. Saya ingin bertanya adakah terdapat dalil bahawa takbir hari raya dilakukan secara jemaah, atau secara individu ?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT :
وَلِتُكَبِّرُوا اللَّهَ عَلَىٰ مَا هَدَاكُمْ وَلَعَلَّكُمْ تَشْكُرُونَ
Maksudnya
: “
Dan supaya kamu membesarkan Allah kerana mendapat petunjukNya, dan supaya kamu bersyukur.”
(Surah al-Baqarah: 185)
Al-Sa’di ketika menafsirkan ayat di atas beliau menyatakan : Hendaklah bersyukur kepada Allah Ta’ala ketika telah menyempurnakan ibadah puasa  dengan pertolonganNYA. Allah SWT memberi  kemudahan  kepada hamba-hamba-Nya dalam melaksanakan ibadah kepadanya. Hendaklah Bertakbir ketika berakhirnya (bulan Ramadan), dan ketika melihat hilal Syawal sehingga berakhirnya khutbah hari raya. (Lihat
Taisir al-Karim al-Rahman
.Halm.86)
Diriwayatkan daripada Abu Hurairah R.Anhu bahawa Rasulullah SAW bersabda :
زَيِّنُوْا أَعْيَادَكُمْ بِالتَّكْبِيْرِ
Maksudnya
:
“Hiasilah hari raya kamu dengan bertakbir.”
Riwayat al-Tabarani dalam
al-Mu’jam al-Ausat
 (4373) Imam al-Sakhawi di, dalam
al-Maqasid al-Hasanah
 (281) menyatakan bahawa sanad hadith ini
dhaif
.
Jenis-Jenis Takbir Raya
Ulama membahagikan takbir raya kepada dua jenis; Takbir Mursal dan Takbir Muqayyad.
Takbir Mursal
: Ia juga disebut Takbir Mutlak, kerana perlaksanaannya tidak terikat dengan waktu solat. Justeru, apabila tenggelam matahari pada malam Hari Raya Aidiladha dan Hari Raya Aidilfitri sehingga takbiratulihram Solat Hari Raya, kita disunatkan untuk bertakbir sepanjang masa. Para ulama menetapkan bahawa perlaksanaan Takbir Mursal bagi Hari Raya Aidilfitri lebih ditekankan berbanding Hari Raya Aidiladha.
Takbir Muqayyad:
 Perlaksaanan takbir ini terikat dengan perlaksanaan solat-solat
maktubah
 (solat fardhu lima waktu). Oleh itu, apabila masuk waktu bertakbir Hari Raya Aidiladha, kita disunatkan untuk bertakbir selepas setiap kali solat fardhu. Takbir Muqayyad ini hanya berlaku bagi Hari Raya Aidiladha dan tidak disunatkan pada malam Hari Raya Aidilftri melainkan Takbir Mursal sahaja yang juga lebih ditekankan bagi Aidilfitri.
Daripada Ali dan Ammar R.Anhuma bahawa Rasulullah SAW:
كَانَ يُكَبِّرُ مِنْ يَوْمِ عَرَفَةَ صَلَاةَ الْغَدَاةِ وَيَقْطَعُهَا صَلَاةَ الْعَصْرِ آخِرَ أَيَّامِ التَّشْرِيقِ
Maksudnya
:
“Baginda SAW sentiasa bertakbir pada Hari Arafah selepas solat al-Ghadah (Subuh) dan menghentikan selepas solat Asar hari terakhir bagi Hari-Hari Tasyriq.”
Riwayat al-Hakim ( 1111) dengan sanad yang sahih.
Takbir ini hendaklah dilakukan secara jahar (bacaan nyaring) sebagai syiar kaum Muslimin. (Lihat
al-Mu`tamad fi al-Fiqh al-Syafie
,1/559;
al-Taqrirat al-Sadidah
, hlm.347).
Menjawab bagi persoalan di atas, mengumandangkan takbir  di hari raya merupakan salah satu daripada syiar islam.  Ia membezakan umat Islam dengan umat-umat  sebelum ini. Takbir Mutlak dan Muqayyad pada Hari Raya Aidilfitri dan Hari Raya Aidiladha merupakan sunnah yang sentiasa dilakukkan oleh Rasulullah SAW dan para sahabat. Ini bersesuaian dengan firman Allah SWT sebagaimana yang telah diterangkan di atas. Ia boleh dilakukan secara berjemaah atau secara bersendirian. Ini berdasarkan apa yang telah diriwayatkan daripada Ummu a’tiah beliau berkata :
كُنّا نُؤْمَرُ أنْ نَخْرُجَ يَومَ العِيدِ حتّى نُخْرِجَ البِكْرَ مِن خِدْرِها، حتّى نُخْرِجَ الحُيَّضَ، فَيَكُنَّ خَلْفَ النّاسِ، فيُكَبِّرْنَ بتَكْبِيرِهِمْ، ويَدْعُونَ بدُعائِهِمْ يَرْجُونَ بَرَكَةَ ذلكَ اليَومِ وطُهْرَتَهُ
Maksudnya
:
“Pada hari aidilfitri kami diperintahkan untuk keluar sehingga kami mengajak para gadis dan juga para wanita yang sedang haid. Mereka ditempatkan di belakang barisan saf kaum muslimin serta mengucapkan takbir mengikut  takbir mereka, dan berdoa mengikut doa mereka dengan mengharap keberkatan dan kesucian di hari raya tersebut.”
Riwayat Bukhari(971)
Imam al-Syafi’i menyatakan : Apabila melihat hilal Syawal, aku lebih suka sekiranya umat islam mengumandangkan takbir secara berjamaah atau sendirian  baik di masjid, di pasar, di jalan-jalan, di rumah-rumah, baik mereka sedang bermusafir  atau mereka yang tinggal di tempat mana pun, dan dalam segala keadaan apa pun. Mereka harus mengucapkan takbir tersebut, dan terus mengucapkannya sehingga  mereka ke masjid untuk menunaikan solat hari raya. Mereka juga harus mengucapkan takbir  ketika imam keluar untuk solat. Demikian pula, aku menyukai agar takbir dikumandangkan pada malam Hari Raya Aidiladha bagi mereka yang tidak melaksanakan haji. Adapun para jemaah haji, mereka disunatkan untuk bertalbiyah. (Lihat
al-Umm
,1/264)
Fatwa Dar al-Ifta al-Misriyyah menyatakan : Takbir berjamaah dengan suara bersama adalah sunnah. Walaupun tidak ada bukti yang jelas yang melarangnya, maka tidak ada halangan terhadapnya dan tidak ada apa-apa masalah yang timbul daripadanya. Tidak ada juga yang boleh mendakwa bahawa zikir secara berjamaah lebih berpahala dan lebih disukai oleh Allah. Tetapi ia merupakan pelaksanaan yang terbukti ada di dalam sunnah dan athar para sahabat yang mulia. Oleh itu, tidak boleh  mengingkari kepada orang yang melakukannya. Antara alamat disyariatkan bertakbir secara berjamaah adalah  penyebaran amalan ini di antara generasi ke generasi Islam tanpa adanya penolakan.[1]
Justeru, kami katakan takbir hari raya boleh dilakukan secara berjmaah atau bersendirian kerana ia merupakan sunnah yang sentiasa dilakukan oleh Rasulullah SAW dan para sahabat.
Semoga Allah memberi kefahaman  yang jelas dalam melaksanakan ibadah kepadanya dan kami akhiri dengan doa. Ameen.
Wallahua’lam
[1]

https://aliftaa.jo/Question.aspx?QuestionId=2956
Diakses pada 5 Julai 2023
Bertarikh: 7 Julai 2023 bersamaan 18 Zulhijjah 1444 H


#2144: Pendapat Dibolehkan Melakukan Korban Dengan Ayam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Benarkah ada pendapat ganjil membenarkan menyembelih ayam sebagai korban atau aqiqah bagi fakir miskin oleh Ibn Abbas dan Ibn Hazm al-Andalusi? Hanya untuk bertanya untuk ilmu. Saya sebagai Muslim tahu ia tidak sah kerana bukan daripada haiwan
al-an‘am
 seperti unta, kambing dan lembu. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, aturan dalam pelaksanaan ibadah korban telah pun ditetapkan oleh syariat dengan jelas. Bagi pelaksanaan ibadah korban, telah diletakkan syarat haiwan-haiwan tertentu dalam melaksanakan ibadah ini iaitu unta, lembu (termasuk kerbau) dan kambing (termasuk biri-biri dan kibasy) serta jenis-jenisnya. Selain daripada tiga jenis haiwan tersebut, tidak pernah dinukilkan pula daripada Nabi SAW dalam melakukan ibadah korban.
Para ulama telah bersepakat menyatakan bahawa binatang-binatang yang boleh dibuat korban ialah binatang-binatang yang termasuk dalam kategori
bahimah al-an‘am
 (haiwan ternakan) yang diwajibkan zakat iaitu unta, lembu (termasuk kerbau) dan kambing (termasuk biri-biri dan kibasy).
Allah SWT berfirman:
وَلِكُلِّ أُمَّةٍ جَعَلْنَا مَنسَكًا لِّيَذْكُرُوا اسْمَ اللَّـهِ عَلَىٰ مَا رَزَقَهُم مِّن بَهِيمَةِ الْأَنْعَامِ
Maksudnya:
 “Dan bagi tiap-tiap umat telah Kami syariatkan penyembelihan (korban), supaya mereka menyebut nama Allah terhadap
bahimatul an‘am
 (binatang ternakan) yang telah direzekikan Allah kepada mereka.”
(Surah al-Hajj: 34)
Imam al-Baghawi berkata: Lafaz “بَهِيمَة” (haiwan) diikat dengan lafaz “النَّعَم” (ternakan) kerana ada daripada haiwan yang bukan daripada jenis haiwan ternakan seperti kuda, baghal dan keldai. Oleh itu, tidak boleh menyembelihnya sebagai korban. (Lihat
Ma‘alim al-Tanzil
, 5/385).
Imam al-Syaukani pula menyebutkan, ini mengisyaratkan bahawa haiwan korban hanya berupa binatang ternakan, tidak yang lain. (Lihat
Fath al-Qadir
, 3/535). Binatang ternakan (بَهِيمَة الْأَنْعَام) bermaksud unta, lembu dan kambing (termasuk segala jenis-jenisnya). Ini telah diketahui dan masyhur dalam kalangan orang-orang Arab. Selain itu, ini juga merupakan pendapat al-Hasan, Qatadah dan lain-lain. (Lihat
Tafsir al-Quran al-‘Azim
, 5/9).
Tambahan pula, hal ini telah dinukilkan wujudnya
ijma‘
(kesepakatan) dalam perkara ini oleh Imam al-Nawawi, Ibn  ‘Abd al-Bar dan selainnya. Imam al-Nawawi menyebutkan, syarat sah dalam korban ialah haiwan korban hendaklah berasal daripada haiwan ternakan iaitu unta, lembu dan kambing. Termasuk juga pelbagai jenis unta, semua jenis lembu dan semua jenis kambing iaitu kibas,
ma‘iz
(kambing jantan) dan sejenisnya. Manakala selain haiwan ternakan seperti rusa dan keldai adalah tidak sah sebagai haiwan korban, sama ada daripada yang jantan mahupun yang betina – tanpa ada perselisihan ulama. Tidak ada khilaf sama sekali mengenai hal ini menurut kami. Selain itu, hasil daripada percampuran (perkahwinan) antara rusa dan kambing juga tidaklah sah sebagai haiwan korban kerana ia tidak termasuk dalam kategori haiwan ternakan. (Lihat
al-Majmu‘ Syarh al-Muhazzab,
 8/365).
Berbalik kepada soalan yang diajukan, benar di sana terdapat satu pendapat ganjil yang disebutkan oleh Ibn Hazm dalam kitabnya bahawa boleh berkorban dengan burung. Ini juga pendapat yang dipegang oleh Dr. Sa‘duddin al-Hilali.
[1]
 Ibn Hazm berpendapat, korban dibolehkan dengan semua haiwan yang halal dimakan dagingnya, yang terdiri daripada haiwan berkaki empat atau burung seperti kuda, unta, lembu liar, ayam jantan dan seluruh jenis burung dan haiwan yang halal dimakan. Afdhalnya daripada semua jenis haiwan itu yang paling baik dagingnya, banyak dan mahal harganya.
Kemudian Ibn Hazm berhujah dengan beberapa dalil. Di antaranya, perkataan Bilal yang menyebutkan:
مَا أُبَالِي لَوْ ضَحَّيْتُ بِدِيكٍ
Maksudnya:
 “
Aku tidak kisah, sekiranya aku melakukan korban dengan ayam jantan
.”
Riwayat ‘Abd al-Razzaq dalam
Musannafnya
 (8156)
Begitu juga riwayat daripada Ibn Abbas berkenaan pembelian dagingnya dengan harga dua dirham, lalu beliau berkata:
هَذِهِ أُضْحِيَّةُ ابْنِ عَبَّاسٍ
Maksudnya:
 “
Ini adalah korban Ibn Abbas
.”
Riwayat al-Baihaqi dalam
al-Khilafiyyat
 (5360)
Selain itu, beliau juga berhujah bagi menyokong pendapatnya dengan riwayat daripada Abu Hurairah R.A, Rasulullah SAW bersabda:
مَثَلُ الْمُهَجِّرِ إلَى الْجُمُعَةِ كَمَثَلِ مَنْ يُهْدِي بَدَنَةً، ثُمَّ كَمَنْ يُهْدِي بَقَرَةً، ثُمَّ كَمَنْ يُهْدِي بَيْضَةً
Maksudnya:
 “
Umpama orang yang pergi menunaikan solat Jumaat (di masjid) seperti dia mengorbankan unta, kemudian seperti dia mengorbankan lembu, kemudian seperti dia mengorbankan sebiji telur
.”
[2]
Begitu juga terdapat riwayat lain daripada Abu Hurairah R.A, bahawa Rasulullah SAW bersabda:
مَنْ اغْتَسَلَ يَوْمَ الْجُمُعَةَ ثُمَّ رَاحَ فَكَأَنَّمَا قَرَّبَ بَدَنَةً، وَمَنْ رَاحَ فِي السَّاعَةِ الثَّانِيَةِ فَكَأَنَّمَا قَرَّبَ بَقَرَةً، وَمَنْ رَاحَ فِي السَّاعَةِ الثَّالِثَةِ فَكَأَنَّمَا قَرَّبَ كَبْشًا أَقَرْنَ، وَمَنْ رَاحَ فِي السَّاعَةِ الرَّابِعَةِ فَكَأَنَّمَا قَرَّبَ دَجَاجَةً، وَمَنْ رَاحَ فِي السَّاعَةِ الْخَامِسَةِ فَكَأَنَّمَا قَرَّبَ بَيْضَةً
Maksudnya:
 “
Sesiapa yang mandi pada hari Jumaat lalu segera pergi ke masjid, maka seolah-olah dia mengorbankan seekor unta. Sesiapa yang pergi pada masa yang kedua, seolah-olah dia mengorbankan seekor lembu. Dan sesiapa pergi pada masa yang ketiga, maka seolah-olah dia mengorbankan seekor biri-biri jantan yang bertanduk. Dan sesiapa yang pergi pada masa yang keempat, seolah-olah dia mengorbankan seekor ayam. Dan sesiapa yang pergi pada masa kelima, maka seolah-olah dia mengorbankan sebiji telur
.”
Riwayat al-Bukhari (881) dan Muslim (850)
Kemudian Ibn Hazm mengulas dua hadith di atas dengan menyatakan, dalam kedua-dua hadith ini dinyatakan dia menyembelih (mengorbankan) ayam dan burung ‘usfur
[3]
 sebagai bentuk mendekatkan diri kepada Allah, serta juga mengorbankan telur (sebagai bentuk mendekatkan diri kepada Allah), dan
Udhiyyah
 (melakukan korban) merupakan satu bentuk mendekatkan diri kepada Allah tanpa ragus-ragu lagi. Selain itu, dalam dua hadith di atas juga menunjukkan kelebihan haiwan yang besar dari segi saiznya dan manfaatnya buat golongan miskin. Selain daripada itu, tidak ada bantahan terhadap kedua-dua nas ini sama sekali. (Lihat
al-Muhalla
, 6/29-31).
Seterusnya, Dar al-Ifta’ al-Misriyyah pernah ditanya berkenaan hukum melakukan korban dengan burung disebabkan oleh tersebarnya pendapat yang menyatakan keharusan untuk melakukannya yang di sana, dan dikatakan para sahabat juga turut melakukannya. Jadi, sejauh manakah kesahihan pendapat tersebut?
Mereka menjawab, tidak sah melakukan korban melainkan dengan binatang ternakan iaitu unta, lembu dan kambing. Manakala pendapat yang menyatakan keharusan untuk melakukan korban dengan semua jenis haiwan yang halal dimakan dagingnya adalah pendapat yang lemah, tidak diambil kira sebagai fatwa dan menyelisihi pengamalan umat. Riwayat yang menunjukkan bahawa salah seorang sahabat mengatakan dibolehkan menyembelih burung adalah tidak benar kerana nas tersebut tidak boleh difahami zahirnya.
Ini adalah sebagaimana yang dinyatakan dalam Musannaf ‘Abd al-Razzaq dengan sanad yang zahirnya sahih daripada Bilal R.A, di mana beliau berkata:
مَا أُبَالِي لَوْ ضَحَّيْتُ بِدِيكٍ، وَلَأَنْ أَتَصَدَّقَ بِثَمَنِهَا عَلَى يَتِيمٍ أَوْ مُغَبَّرٍ أَحَبُّ إِلَيَّ مِنْ أَنْ أُضَحِّيَ بِهَا
Maksudnya:
 “
Aku tidak kisah, sekiranya aku melakukan korban dengan ayam jantan, dan aku bersedekah dengan nilai harganya kepada anak yatim dan orang yang berdebu (gelandangan) adalah lebih aku sukai daripada melakukan korban dengannya.
”
Ada kemungkinan beliau ingin menegaskan bahawa korban itu adalah tidak wajib, dan bukannya secara hakikatnya. (Lihat
al-Istizkar
 oleh Ibn ‘Abd al-Barr, 5/230).
Namun, jika ia tetap difahami secara zahirnya, maka ia adalah ijtihad sahabat semata-mata. Akan tetapi ia bertentangan dengan riwayat yang telah disahihkan daripada Rasulullah SAW, maka tidak ada hujah padanya.
[4]
Kesimpulannya
Oleh itu, jelaslah bahawa korban dan akikah hanya boleh dilakukan dengan binatang-binatang yang termasuk dalam kategori
bahimah al-an‘am
 (haiwan ternakan) iaitu unta, lembu dan kambing serta jenis-jenisnya sahaja. Selain itu, benar di sana terdapat pendapat yang membolehkan melakukan korban dengan jenis burung seperti ayam, itik dan seumpamanya, akan tetapi ia adalah pendapat yang
syaz
.
Lebih-lebih lagi telah dinukilkan wujudnya
ijma‘
(kesepakatan) yang menyangahinya bahawa melakukan korban dengan selain daripada
bahimah al-an‘am
 (haiwan ternakan) adalah tidak sah. Di antara ulama yang menukilkan ijma‘ tersebut ialah Ibn ‘Abd al-Barr dalam
al-Tamhid
 (23/188), al-Rafi‘i dalam
al-‘Aziz
 (12/62), Imam al-Nawawi dalam
al-Majmu‘ Syarh al-Muhazzab
 (8/394), Ibn Rusyd dalam
Bidayah al-Mujtahid
 (2/193), Syeikh al-Islam Zakariyya al-Ansari dalam
Asna al-Matalib
 (1/535), al-Khatib al-Syirbini dalam
Mughni al-Muhtaj
 (6/125), dan al-San‘ani dalam
Subul al-Salam
 (2/537).
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]
 Lihat

https://mubasher.aljazeera.net/opinions/2023/6/23/التضحية-بالطيور-بين-الفتوى
. Diakses pada 5 Julai 2023.
[2]
 Riwayat seumpamanya ada diriwayatkan oleh al-Bazzar dalam
Musnadnya
 (8347).
[3]
 Ada dinyatakan dalam lafaz yang penuh dalam riwayat al-Bazzar (8347).
[4]
 Lihat

https://www.dar-alifta.org/ar/fatawa/17229/حكم-التضحية-بالطيور
. Diakses pada 5 Julai 2023.
Bertarikh: 7 Julai 2023 bersamaan 18 Zulhijjah 1444 H


#2145: Umrah Selepas Haji Ifrad

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya telah berniat haji semasa memasuki miqat iaitu utk melakukan haji ifrad semasa musim haji ini. Saya juga pernah beberapa kali menunaikan umrah sebelum ini. Apakah hukum melaksanakan umrah selepas selesai ibadah haji saya tersebut? Adakah termasuk umrah fardhu atau hanya umrah sunat?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Umrah dari segi bahasa bermaksud ziarah, manakala dari segi istilah yang disepakati oleh kebanyakan ulama adalah tawaf di Baitullah, dan sa‘ie di antara Safa dan Marwah dengan ihram. (Lihat
al-Mausu‘ah al-Fiqhiyyah al-Kuwaitiyyah
, 30/314).
Hukum umrah adalah fardhu bagi mereka yang mampu. Ini adalah pendapat yang kuat dalam mazhab Syafi‘i dan riwayat yang kuat dalam mazhab Hanbali. Selain itu, ini juga adalah pendapat yang dipilih oleh Imam al-Bukhari.
Imam al-Nawawi menyebutkan, pendapat yang sahih dalam mazhab Syafi‘i dengan kesepakatan para ashab (ulama mazhab Syafi‘i) dan dinaskan oleh Imam al-Syafi‘i dalam qaul jadid, hukum umrah adalah fardhu. Ini juga merupakan pendapat Umar, Ibn Abbas, Ibn Umar, Jabir, Tawus, ‘Ata’, Ibn al-Musayyib, Sa‘id bin Jubair, al-Hasan al-Basri, Ibn Sirin, al- Sya‘bi, Masruq, Abu Burdah bin Abu Musa al-Hadhrami, Abdullah bin Syaddad, al-Thauri, Ahmad, Ishaq, Ibn ‘Ubaid dan Dawud. (Lihat
al-Majmu‘ Syarh al-Muhazzab
, 7/7).
Begitu juga Ibn Qudamah menyatakan, umrah adalah diwajibkan ke atas sesiapa yang diwajibkan haji. Diriwayatkan pendapat ini daripada Umar, Ibn Abbas, Zaid bin Thabit, Ibn Umar, Sa‘id bin al-Musayyib, Sa‘id bin Jubair, ‘Ata’, Tawus, Mujahid, al-Hasan, Ibn Sirin, dan al-Sya‘bi. Selain itu, ini juga merupakan pendapat al-Thauri, Ishaq, dan al-Syafi‘i dalam salah satu pendapatnya. (Lihat
al-Mughni
, 5/13).
Mereka yang berpendapat berkenaan kefardhuan umrah berhujahkan dengan beberapa dalil. Di antaranya, firman Allah SWT:
وَأَتِمُّوا الْحَجَّ وَالْعُمْرَةَ لِلَّهِ
Maksudnya
:
“Dan sempurnkanlah ibadah haji dan umrah kerana Allah.”
(Surah al-Baqarah: 196)
Ayat di atas bermaksud lakukanlah kedua-duanya dengan sempurna. Dalam ayat di atas, digunakan kalimat perintah pada haji dan umrah yang menunjukkan kepada kefardhuan kedua-duanya. (Lihat
al-Mausu‘ah al-Fiqhiyyah al-Kuwaitiyyah
, 30/315).
Begitu juga hadith Aisyah R.Anha, katanya:
قُلْتُ: يَا رَسُولَ اللَّهِ عَلَى النِّسَاءِ جِهَادٌ؟ قَالَ: نَعَمْ، عَلَيْهِنَّ جِهَادٌ، لَا قِتَالَ فِيهِ: الْحَجُّ وَالْعُمْرَةُ
Maksudnya: “Aku bertanya: ‘Wahai Rasulullah, adakah jihad bagi kaum wanita?’ Baginda menjawab: ‘Ya, jihad tanpa peperangan, iaitu haji dan umrah.’”
Riwayat Ibn Majah (2901) dan lafaz hadith daripadanya; riwayat al-Bukhari (2876); al-Nasa’i (2628) dan Ahmad (25322)
Menurut al-Sindi, haji dan umrah menyerupai jihad dari sudut kedua-duanya memerlukan permusafiran dan meninggalkan negeri (tanah air) serta bersusah payah. (Lihat
Hasyiah al-Sindi ‘ala Sunan Ibn Majah
, 2/212).
Imam al-Bukhari menyebutkan dalam kitab sahihnya, “Bab Kewajipan Umrah dan Keutamaannya.” Kemudian, beliau membawakan di bawah bab tersebut pendapat Ibn Umar R.Anhuma yang menyebutkan:
لَيْسَ أَحَدٌ إِلَّا وَعَلَيْهِ حَجَّةٌ وَعُمْرَةٌ
Maksudnya:
 “Tidaklah seorang Muslim itu melainkan berkewajipan untuk melaksanakan haji dan umrah.”
Dr. Mustafa Dib al-Bugha dalam ta’liqnya dalam kitab Sahih al-Bukhari menyebutkan lafaz “لَقَرِينَتُهَا” bermaksud umrah disebut beriringan dengan haji dalam al-Quran dalam ayat yang disebutkan, dengan perintah untuk menyempurnakan kedua-duanya. Perintah menunjukkan kepada wajib, maka ini menunjukkan bahawa umrah itu adalah diwajibkan seperti mana haji. (Lihat
Sahih al-Bukhari
, 2/529).
Umrah selepas Haji Ifrad
Haji Ifrad ialah niat haji yang dilakukan pada bulan-bulan haji secara bersendiri tanpa diniatkan bersamanya umrah.
Haji ifrad adalah afdhal di sisi mazhab al-Syafi’i, bagi mereka yang melakukan haji ifrad, disunatkan melakukan umrah pada tahun yang sama. Hal ini sebagaimana yang disebut oleh Imam al-Nawawi: “Haji ifrad  ialah apabila seseorang itu berihram dengan haji pada bulan-bulan haji yang telah ditentukan dari miqat dengan sesuai dengan arah yang ditentukan. Kemudian setelah selesai haji, dia keluar dari Makkah dan berihram umrah dari tanah halal yang paling hampir dan dan menyelesaikan umrahnya. Inilah gambaran yang disepakati. (Lihat
al-Idhah fi Manasik al-Hajj wa al-’Umrah
, hlm. 134)
Beliau  berkata lagi: “Ketahuilah bahawa haji qiran lebih afdhal daripada haji ifrad bagi yang tidak melakukan umrah selepas haji dalam tahun tersebut. Sekiranya dia melewatkan umrah daripada tahun Ihram hajinya, maka hukumnya makruh.” (Lihat
al-Idhah fi Manasik al-Hajj wa al-’Umrah
, hlm. 137)
Hal ini menunjukkan bahawa di sisi mazhab al-Syafi’i bahawa haji ifrad adalah afdhal sekiranya umrah dilakukan selepasnya pada tahun yang sama. Tetapi sekiranya umrah itu tidak dilakukan selepas haji ifrad, maka haji yang afdhal adalah haji qiran.
Kesimpulan
Berdasarkan perbahasan di atas, kami katakan bahawa umrah yang saudara lakukan setelah haji ifrad itu adalah umrah sunat kerana saudara telah pun melakukan umrah wajib pada waktu sebelum ini. Justeru, tidak menjadi masalah untuk saudara melakukan umrah sunat tersebut dengan syarat saudara telah selesai melaksanakan keseluruhan ibadah haji saudara.
Semoga Allah SWT menerima segala amal ibadah kita. Kami akhiri dengan doa:
اللّٰهُمَّ اجْعَلْ حَجَّنا حجًّا مَبْرُوْرًا وَسَعْيَنَا سَعْيًا مَشْكُوْرًا وَذَنْبَنَا ذَنْبًا مَغْفُوْرًا وَعَمَلَنَا عَمَلًا صَالِحًا مَقْبُوْلًا وَتِجَارَتَنَا تِجَارَةً لَنْ تَبُوْرَ
Maksudnya
:
“Ya Allah! jadikanlah haji kami, haji yang mabrur, sa’ie kami sa’ie yang diterima, dosa kami dosa yang diampuni dan amalan kami amalan soleh yang dikabulkan dan perniagaan kami perniagaan yang tidak akan mengalami rugi selamanya.”
Wallahu’alam
Bertarikh: 7 Julai 2023 bersamaan 18 Zulhijjah 1444 H